sagorsarker/bangla-wikipedia huggingface dataset:
স্বামী আত্মস্থানন্দ

স্বামী আত্মস্থানন্দ (২১ মে, ১৯১৯ – ১৮ জুন, ২০১৭) ছিলেন রামকৃষ্ণ মঠ ও রামকৃষ্ণ মিশনের পঞ্চদশ সংঘাধ্যক্ষ।
ভারতের প্রধানমন্ত্রী নরেন্দ্র মোদী যৌবনে সন্ন্যাসী হতে চেয়েছিলেন। কিন্তু শোনা যায়, স্বামী আত্মস্থানন্দ তাকে বারণ করেন। পরে সন্ন্যাস গ্রহণের ইচ্ছা ত্যাগ করে মোদী রাজনীতিতে প্রবেশ করেন।
জ্যাক কেইল ওলফ

জ্যাক কেইল ওলফ একজন মার্কিন গবেষক।
ওলফ ১৯৩৫ সালে নিউ জার্সিতে জন্মগ্রহণ করেন। তিনি পেন্সিল্‌ভেনিয়া বিশ্ববিদ্যালয় থেকে ১৯৫৬ সালে গ্র্যাজুয়েট হন। তিনি প্রিন্সটন বিশ্ববিদ্যালয় থেকে ১৯৬০ সালে পিএইচডি ডিগ্রি অর্জন করেন। তিনি ১৯৬৩ থেকে ১৯৬৫ সাল পর্যন্ত নিউ ইয়র্ক ইউনিভার্সিটিতে শিক্ষকতা করেন। তিনি ১৯৬৫ সালে পলিটেকনিক ইন্সটিটিউট অব ব্রুকলিনে যোগদান করেন। তিনি ১৯৭৩ থেকে ১৯৮৪ সাল পর্যন্ত ইউনিভার্সিটি অব ম্যাসাচুসেটস অ্যামহার্স্ট এ শিক্ষকতা করেন। তিনি ১৯৮৪ সালে ইউনিভার্সিটি অব ক্যালিফোর্নিয়া, সান ডিয়েগোতে শিক্ষক হিসেবে যগদান করেন।
টারডিগ্রেড

টারডিগ্রেড (English: Tardigrade) (Latin: Tardigrada) হচ্ছে একটি অতিক্ষুদ্র প্রাণী। এটি "জল ভালুক" বা "Water Bear" নামেও পরিচিত।এই জীব পৃথিবীর অতি প্রাচীন জীবগুলোর একটি।এটি এতই ছোট যে একে শুধু মাইক্রোস্কোপ দিয়েই দেখা যায়।এটি সর্বপ্রথম আবিষ্কার করেন জার্মান বিজ্ঞানী Johann August Ephraim Goeze , 1773 সালে এবং তিন বছর পর এর ল্যাটিন নাম (Tardigrada:অর্থ- ধীর পদক্ষেপকারী) দেন ইতালীয় বিজ্ঞানী Lazzaro Spallanzani.এই আট পা ওয়ালা প্রাণী যা জলে ভাসমান অবস্থায় থাকে , তা চরমভাবে টিকে থাকা একটি প্রাণী।এটি ৩০ বছর পর্যন্ত বিনা খাদ্য গ্রহণে বেঁচে থাকতে পারে।তাছাড়াও এটি শূন্য ডিগ্রি থেকে হাজার ডিগ্রি তাপমাত্রায় বেঁচে থাকে।এমনকি এটি মহাশূন্যেও বেঁচে থাকতে পারে।গবেষণার মাধ্যমে দেখা গেছে, যদি এই প্রাণী খাদ্য না পায় তবে এর শারীরিক প্রক্রিয়া অনেকটাই স্থির হয়ে যায় যা একে বহুবছর বিনা আহারে বাঁচিয়ে রাখে।
এগুলি পৃথিবীর জীবজগতের বিভিন্ন অঞ্চলে পাওয়া গেছে – পাহাড়ের চূড়া, গভীর সমুদ্র, গ্রীষ্মমণ্ডলীয় রেইনফরেস্ট এবং অ্যান্টার্কটিক। টার্ডিগ্রেডগুলি পরিচিত সবচেয়ে স্থিতিস্থাপক প্রাণীদের মধ্যে, যার স্বতন্ত্র প্রজাতি চরম পরিস্থিতিতে বেঁচে থাকতে সক্ষম - যেমন চরম তাপমাত্রা, চরম চাপ (উচ্চ এবং নিম্ন উভয়ই), বায়ু বঞ্চনা, বিকিরণ, ডিহাইড্রেশন এবং অনাহার - যা দ্রুত অন্যান্য বেশিরভাগকে হত্যা করবে জীবনের পরিচিত রূপ। টার্ডিগ্রেডগুলি মহাকাশেও বেঁচে থাকতে পারে। টারডিগ্রাডা ফাইলামে প্রায় 1,300টি পরিচিত প্রজাতি রয়েছে, এটি সুপারফাইলাম একডিসোজোয়ার একটি অংশ যা আর্থ্রোপড এবং নেমাটোডের মতো একডিসিস দ্বারা বেড়ে ওঠে। গোষ্ঠীর প্রাচীনতম পরিচিত প্রকৃত সদস্যরা ক্রিটেসিয়াস (145 থেকে 66 মিলিয়ন বছর আগে) অ্যাম্বার থেকে পরিচিত, যা উত্তর আমেরিকায় পাওয়া যায়, কিন্তু মূলত আধুনিক রূপ, এবং তাই সম্ভবত উল্লেখযোগ্যভাবে পূর্বের উত্স রয়েছে, কারণ তারা তাদের নিকটতম আত্মীয়দের থেকে বিচ্ছিন্ন হয়েছিল। ক্যামব্রিয়ান, 500 মিলিয়ন বছর আগে।
আকারঃ
২০১৭ ফিফা কনফেডারেশন্স কাপ নকআউট পর্ব

২০১৭ ফিফা কনফেডারেশন্স কাপের নকআউট পর্যায়ে ২৮ জুন থেকে সেমিফাইনালে চূড়ান্ত রাউন্ডের উদ্বোধন হবে এবং ২ জুলাই ২০১৭ তারিখে ফাইনালের মাধ্যমে শেষ হবে সেইন্ট পিটার্সবার্গের কের্তোভস্কি স্টেডিয়ামে।
প্রতিটি গ্রুপের শীর্ষ দুই দল একক-বর্জন স্টাইলে টুর্নামেন্টে প্রতিদ্বন্দ্বিতা করতে নকআউট পর্বের দিকে এগিয়ে যাবে। একটি তৃতীয় স্থান নির্ধারণী ম্যাচ অনুষ্ঠিত হবে, এবং সেমি ফাইনালে পরাজয়ী দুটি দলের মধ্যে এটি অনুষ্ঠিত হবে। 
নকআউট পর্বে, সম্পূর্ণ সময় শেষে যদি দুই দলের গোল সংখ্যা সমান থাকে তবে অতিরিক্ত সময় (দুই অর্ধে ১৫ মিনিত করে) দেওয়া হবে। এরপরও যদি গোল সংখ্যা সমান থাকে তবে পেনাল্টি শুট-আউট দ্বারা বিজয়ী নির্ধারণ করা হবে।
<section begin=Bracket /><section end=Bracket />
<section begin=Match 13/><section end=Match 13 />
<section begin=Match 14 /><section end=Match 14 />
<section begin=Match 15 /><section end=Match 15 />
<section begin=Match 16 /><section end=Match 16 />
জগদীশ সারস্বত গার্লস স্কুল এন্ড কলেজ

জগদীশ সরস্বতী মাধ্যমিক বালিকা বিদ্যালয় বরিশাল বিভাগের সদর উপজেলার কালিবাড়ি সড়কে অবস্থিত।
এই বিদ্যালয়টি বরিশাল বিভাগের বেসরকারী বিদ্যালয়ের মধ্যে অন্যতম।। ১৯২৭ সালের জানুয়ারী মাসে জগদীশ বাবু এই বিদ্যালয় প্রতিষ্ঠা করেন। এই বিদ্যালয়ের প্রথম প্রধান শিক্ষক ছিলেন নগেন্দ্র বিজয় ভট্টাচার্য।
কাশীপুর উচ্চ বিদ্যালয় ও কলেজ

কাশীপুর উচ্চ বিদ্যালয় ও কলেজ বরিশাল সদরের কাশিপুর এর ইছাকাটিতে অবস্থিত।
১৯৯৫ সালে এই বিদ্যালয়টি প্রতিষ্ঠা করা হয়। কিছু স্থানীয় সমাজসেবক এর মাধ্যমে ওই স্থানে এই মহৎ কাজটি সম্পাদিত হয়।
ফাসলে কারগাদান

ফাসলে কারগাদান () ২০১২ সালের ইরানি চলচ্চিত্র। এটির পরিচালক ছিলেন বাহমান গবাদি। ইরানি বিপ্লবের সময়, রাজনৈতিক পটপরিবর্তনের ভেতর গড়ে ওঠা একটি প্রেম ও সামাজিক যন্ত্রনার কাহিনী তুলে ধরেছে এই ছবি। কুর্দ-ইরানি কবি সাদেঘ কামানগার-এর জীবন অবলম্বনে এই চলচ্চিত্রটি নির্মিত।
ইরানে বিপ্লবের তিরিশ বছর পর জেলখানা থেকে মুক্তি পায় কবি সোহেল। ইসলামি প্রজাতান্ত্রিক বিপ্লবী সরকার তাকে রাজনৈতিক কবিতা লেখার জন্যে গ্রেপ্তার করেছিল। তার স্ত্রী মিনাকেও জেলে পাঠানো হয়। জেলের মধ্যে মীনাকে ধর্ষণ করে তাদের বাড়ির পুরনো ড্রাইভার আকবর। আসলে বিপ্লবের আগে শাহ'র আমলে মিনার বাবা রাজতান্ত্রিক সেনাবাহিনীর কর্নেল ছিলেন। মেয়ের গায়ে আকবর অতীতে হাত দেওয়ার চেষ্টা করলে কর্নেল আকবরকে প্রহার করেন। তারই শোধ তুলতে ক্ষমতা বদলের পর আকবর বিপ্লবী দলে যোগ যায়। কর্নেলকে হত্যা করে তার মেয়ে জামাইকে জেলে পাঠানোর ব্যবস্থা করে। জেলের মধ্যেই সোহেলের সঙ্গে দেখা করিয়ে দেওয়ার অজুহাতে আকবর মীনাকে ধর্ষণ করে। সেই ধর্ষণের ফলে দুটি যমজ বাচ্চা হয় মীনার। জেলখানায় মীনাকে জানানো হয় সোহেল মারা গেছে যদিও তার কবর দেখতে পায়না মীনা। আকবরের কৃপায় ছাড়া পায় ও দুই সন্তানকে নিয়ে আকবরের সাথে থাকতে শুরু করে। সোহেল এর অনেক পরে জেল থেকে ছাড়া পেয়ে ভবঘুরে জীবন যাপন কর‍তে থাকে। ইস্তাম্বুলে এক পতিতার সাথে সহবাস করার পর সে দেখতে পায় মেয়েটির পিঠে তারই লেখা কবিতা উল্কিতে আঁকা রয়েছে। বজ্রাহত সোহেল জানতে চায় এই কবিতা তার গায়ে কীভাবে এল। পতিতা মেয়েটি জানায় সে শুনেছে এটি তারই পিতার লেখা কবিতা যা ছোটবেলায় তার মা স্মৃতিচিহ্ন হিসেবে মেয়ের গায়ে লিখে দিয়েছিলেন। ছবির শেষ দৃশ্যে পুলিশের ক্রেন খালের ভিতর জলমগ্ন একটা গাড়ি উদ্ধার করে আনে, অনুমান করা যায় ওর ভেতরেই ছিল সোহেল আর আকবরের লাশ। পরের দৃশ্যে মীনা, তার মেয়েদেরকে নিয়ে একটা স্টিমারে ইউরোপের দিকে চলে যেতে থাকে।
কাজান এরিনা

কাজান এরিনা হচ্ছে রাশিয়ার কাজানে অবস্থিত একটি স্টেডিয়াম। এটি সম্পূর্ণ প্রস্তুত হয় ২০১৩ সালের জুলাইয়ে, এবং এটিতে আয়োজিত হবে ফুটবল ম্যাচ, বিশেষত রাশিয়ান প্রিমিয়ার লিগের রুবিন কাজানের হোম গেইম গুলো। স্টেডিয়ামটিতে রয়েছে ইউরোপের সর্ববৃহৎ বাইরের দিকের পর্দা।
স্টেডিয়ামটি আয়োজন করেছে ২০১৩ গ্রীষ্ম ইউনিভার্সাইড ফুটবল প্রতিযোগিতা ও ২০১৭ ফিফা কনফেডারেশন্স কাপ এবং এতে আয়োজিত হবে ২০১৮ ফিফা বিশ্বকাপ। এর ধারনক্ষমতা ৪৫,৩৭৯জন এর কাছাকাছি। এটি পুন:স্থাপিত হবে কেন্দ্রীয় স্টেডিয়াম হিসেবে কাজানের প্রধান ফুটবল স্টেডিয়ামে। কাজান এরিনা আরও আয়োজন করেছে ২০১৫ বিশ্ব একুয়াটিক্স চ্যাম্পিয়নশিপ।
স্টেডিয়ামটির স্থাপত্য ধারণা ডিজাইন করেছে পপ্যুলাস; এর প্রধান ডিজাইনার ডামন লাভেলে, স্টেডিয়ামটি স্থানীয় ঐতিহ্য ও স্থানসমূহকে তুলে ধরেছে।
সাধারণ ডিজাইন পর্ব: "TatInvestGrazhdanProekt", "Intex", "TsNIIpromzdany".
১৬তম ফিনা ওয়ার্ল্ড চ্যাম্পিয়নশিপ কাজানে অনুষ্ঠিত হয়েছিল, যার কিছু ইভেন্ট এই কাজান এরিনায় অনুষ্ঠিত হয়েছিল।
কাপরেকার নাম্বার

গণিত শাস্ত্রের সংখ্যাতত্ত্বে একটি উল্লেখযোগ্য ব্যবস্থা হল কাপরেকারের নাম্বার ।
কাপরেকারের নাম্বার হল এমন কিছু ধনাত্মক সংখ্যা যাদের বর্গকে দুইভাগ করে যোগ করলে পূর্বের নাম্বারে ফিরে যাওয়া যায় ।
এবার কিছু উদাহরণ দেখা যাক :
৫৫*৫৫ = ৩০২৫
৩০২৫ কে আমরা ৩০ ও ২৫ এ ভাগ করে লিখতে পারি , যা যোগ করলে আমরা পাই ৫৫ । তাই ৫৫ কাপরেকারের নাম্বার ।
১০*১০=১০০
১০০ কে দুই ভাগ করে আমরা লিখতে পারি ১০ ও ০ , যা যোগ করলে ১০ । কিন্তু ১০ কাপরেকারের নাম্বার নয় । কারণ ০ ধনাত্মক নয় , ০ অঋণাত্মক ।
ভাগ বরাবর অর্ধেকেই করতে হবে এমন কোন বাধ্য-বাধকতা নেই ।
মনে করি X একটি ধনাত্মক ( অঋণাত্মক) সংখ্যা । X কাপরেকারের নাম্বার b-ভিত্তিতে যদি অঋণাত্মক A ও n থেকে থাকে নিম্নের শর্ত মেনে :
মনে রাখতে হবে, X কাপরেকারের নাম্বার ভিত্তি "b" এর জন্য , n যেকোন সংখ্যা । শর্ত :
পাপেলুচো

পাপেলুচো চিলির লেখক মারসেলা পাজের সৃষ্ট বাচ্চাদের সিরিজবইয়ের একটি চরিত্র। ১৯৪৭ সাল থেকে ১৯৭৪ সাল পর্যন্ত এই চরিত্র নিয়ে মোট ১২টি বই প্রকাশিত হয়েছে। চিলির বাচ্চাদের বইয়ের মাঝে তুমুল জনপ্রিয় এই চরিত্র।
সান্তিয়াগোতে বসবাসরত আট বছর বয়েসী এক বালকের দিনলিপির আদলে লিখা এই বইয়ের শিরোনাম মূল চরিত্রের ভিত্তিতে দেয়া। এই ধারণা তৎকালীন বাচ্চাদের সাহিত্য সম্পূর্ণ নতুনত্বের বাহক ছিল। পাপেলুচো দৈনন্দিন জীবনে ঘটে যাওয়া ঘটনা হাস্যরসাত্মকভাবে নিজের দিনলিপিতে ফুটিয়ে তুলতো। তার তীব্র রসবোধ ও সৃজনশীলতা ছিল প্রশংসা পাওয়ার মতো। ইউরোপীয় শিশু সাহিত্যে উল্লেখিত শিশুদের জীবনের এডভেঞ্চারের একটি ছায়া এই ধারাবাহিকে পাওয়া যায়। গসচিনি রচিত ধারাবাহিক গল্প সেম্পে'র শিশু নিকোলাস, রিকমল ক্রমপটনের "জাস্ট উইলিয়াম" ধারাবাহিক এবং এলেনা ফরচুন রচিত "সিলিয়া" গল্পের একই ধরনের সাহিত্যধারা লক্ষণীয়।
১৯৪৭ সালে পাপেলুচো ধারাবাহিকের প্রথম বই প্রকাশিত হয়। যা চিলির একটি শিশু প্রকাশনি আয়োজিত প্রতিযোগতায় পুরস্কার লাভ করে। ১৯৭৪ সালে প্রকাশিত - "এম আই দিজ লেজি?" বইটি চিলিতে প্রচুর সমাদৃত হয় এবং পরবর্তীতে একে একে আরো এগারোটি বই এই ধারাবাহিকের অংশ হয়।
২০০৭ সাল পর্যন্ত পাওয়া তথ্যমতে, ১৯৪৭ সাল থেকে এই ধারাবাহিকের পাঁচ মিলিয়নেরও বেশি কপি বিক্রিত হয়েছে।  চিলির স্কুলের এই বইটি "পাঠ্যনীয়" তালিকাভুক্ত করা হয়েছে।
১৯৮২ সালে মারসেলা প্যাজ এই সৃষ্টকর্মের জন্য চিলির জাতীয় সাহিত্য পুরস্কার পান। তার ঠিক কয়েক বছর পরেই ১৯৮৫ সালে লেখিকা মৃত্যবরণ করেন। ১৯৬৮ সালেসুইজারল্যান্ডে অনুষ্ঠিত হান্স ক্রিশ্চিয়ান এন্ডারসন পুরস্কারের জন্য আন্তর্জাতিক শিশুতোষ বই বোর্ডের পক্ষ থেকে "পাপেলুচো দ্যা মিশনারি" বইটি মনোনীত হয়।
"সিনে এনিমেডরস" নামে একটি এনিমেশন স্টুডিও ২০০৭ সালে "চ্যানেল ১৩" নামে চিলির একটি টেলিভিশন চ্যানেলের সাথে যৌথভাবে "পাপেলুচো এন্ড দ্যা মারসিয়ান" নামের একটি চলচ্চিত্র মুক্তি দেয়।
মোহাম্মদ শহীদুল ইসলাম

মো. শহীদুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। তিনি মুক্তিযুদ্ধ চলাকালে ১১ নম্বর সেক্টরে যুদ্ধ করেন। 
মো. শহীদুল ইসলামের জন্ম ফেনী জেলার ছাগলনাইয়া উপজেলার পূর্ব বশিকপুর গ্রামে। তার বাবার নাম আলী আহমদ এবং মায়ের নাম আফিয়া খাতুন। তার স্ত্রীর নাম সায়মা শহীদ। তাদের দুই ছেলে ও দুই মেয়ে। 
পাকিস্তান সেনাবাহিনীতে চাকরি করতেন মো. শহীদুল ইসলাম। ১৯৭১ সালে কর্মরত ছিলেন পশ্চিম পাকিস্তানের মুলতান সেনানিবাসে। ৬ সিগন্যাল ব্যাটালিয়নে কর্মরত ছিলেন তিনি। ফেব্রুয়ারি মাসের মাঝামাঝি থেকে ছুটিতে ছিলেন। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধে অংশ নেওয়ার পর ২ নম্বর সেক্টরের রাজনগর সাব-সেক্টর এলাকায় যুদ্ধ করেন। উল্লেখযোগ্য অপারেশন ছাগলনাইয়া এবং ফুলগাজী রেল ও সড়ক সেতু আক্রমণ।
১৯৭১ সালের জুন মাসে ফেনী জেলার পরশুরাম উপজেলার বিলোনিয়া এলাকা ২১ জুন পর্যন্ত মুক্ত ছিল। প্রায় ২৮-২৯ কিলোমিটার লম্বা ও ১০ কিলোমিটার প্রশস্ত ছিল এ অঞ্চল। বাংলাদেশের দক্ষিণ-পূর্ব দিকে চট্টগ্রাম জেলা শুরু হওয়ার আগে একটি ছোট ভূখণ্ড ভারতের ভেতরে ঢুকে গেছে। তিন দিকে ভারতীয় সীমান্ত। এই অঞ্চলেরই নামই বিলোনিয়া। ৩ জুন পাকিস্তান সেনাবাহিনী প্রথম বিলোনিয়ায় আক্রমণ করে। যুদ্ধ চলে ২১ জুন পর্যন্ত। বিলোনিয়ার বিভিন্ন স্থানে ছিল মুক্তিবাহিনীর প্রতিরক্ষা অবস্থান। পশ্চিম দিকে আন্তর্জাতিক সীমানা বরাবর নোয়াপাড়া এলাকায় ছিলেন মো. শহীদুল ইসলাম। ৩ জুন পাকিস্তান সেনাবাহিনীর একটি দল বান্দু-দৌলতপুর রেললাইন ও ছাগলনাইয়া থেকে উত্তর দিকে চলে যাওয়া লাইন বরাবর অগ্রসর হয়ে প্রথম আক্রমণ করে। তখন মুক্তিযোদ্ধাদের পাল্টা আক্রমণে পাকিস্তান সেনাবাহিনী ব্যাপক ক্ষয়ক্ষতির সম্মুখীন হয়ে পিছু হটে যায়। ১১ জুন পাকিস্তান সেনাবাহিনী আবার আক্রমণ করে। এবারও পাকিস্তান সেনাবাহিনী ব্যাপক ক্ষয়ক্ষতি স্বীকার করে পিছু হটে যেতে বাধ্য হয়। এর পর থেকে প্রতিদিন সেখানে যুদ্ধ চলতে থাকে। ২১ জুন বিকেলের দিকে পাকিস্তান সেনাবাহিনী হেলিকপ্টার, ট্যাংক নিয়ে আক্রমণ শুরু করে। সারা রাত সেখানে যুদ্ধ চলে। একমাত্র শহীদুল ইসলামের নেতৃত্বাধীন দল ছাড়া মুক্তিযোদ্ধাদের সব দল মধ্যরাত থেকে পশ্চাদপসরণ শুরু করে। পাকিস্তান সেনাবাহিনী মুক্তিযোদ্ধাদের ছেড়ে যাওয়া এলাকা সহজেই দখল করে, শুধু নোয়াপাড়ার অংশ ছাড়া। পাকিস্তান সেনাবাহিনীর প্রচণ্ড আক্রমণে মুক্তিবাহিনীর প্রতিরক্ষা অবস্থান নাজুক হয়ে পড়ে। পাকিস্তানিরা ক্রমেই আরও শক্তি বৃদ্ধি করছিল তখন। মুক্তিযোদ্ধাদের অধিনায়ক বুঝতে পারলেন পাকিস্তানিদের আর ঠেকানো যাবে না। তাই সিদ্ধান্ত নিলেন পশ্চাদপসরণের। মুক্তিবাহিনীর সব দলকে খবর পাঠালেন। এক স্থানে মুক্তিযোদ্ধাদের একটি দলের নেতৃত্বে ছিলেন মো. শহীদুল ইসলাম। তিনি অধিনায়কের মেসেজ পাননি। রয়ে গেলেন নিজেদের প্রতিরক্ষা অবস্থানে। বিপুল পাকিস্তানি সেনা বিভিন্ন দিক থেকে আক্রমণ করল তাদের অবস্থানে। শুরু হলো প্রচণ্ড যুদ্ধ। মুক্তিযোদ্ধারা মো. শহীদুল ইসলামের নেতৃত্বে সাহসিকতার সঙ্গে যুদ্ধ করতে থাকলেন। অসম লড়াই চলল অনেকক্ষণ। যুদ্ধে সাহস ও রণকৌশল প্রদর্শন করেও তারা বেশিক্ষণ অবস্থান ধরে রাখতে পারলেন না। বাধ্য হলেন পশ্চাদপসরণ করতে। মো. শহীদুল ইসলাম তার দল নিয়ে কয়েক ঘণ্টা সাহসিকতার সঙ্গে যুদ্ধ করেও শেষ পর্যন্ত পশ্চাদপসরণে বাধ্য হন। এভাবেই বিলোনিয়ার প্রথম যুদ্ধের অবসান হয়।
কৌশিক সেন

কৌশিক সেন () কলকাতা ভিত্তিক চলচ্চিত্র, টেলিভিশন এবং থিয়েটারের একজন ভারতীয় বাঙালি অভিনেতা। তিনি মৃণাল সেন পরিচালিত চলচ্চিত্র "আমার ভূবন" চলচ্চিত্রে জন্য সেরা পার্শ্বচরিত্রের অভিনেতা হিসাবে "বিএফজেএ" (BFJA) পুরস্কার জিতেছেন।
১৯৬২ সালের ১৯ সেপ্টেম্বর কৌশিক সেন জন্মগ্রহণ করেন। তিনি অভিনেত্রী চিত্রা সেন এবং অভিনেতা শ্যামল সেনের পুত্র। তিনি জুলিয়েন ডে স্কুল-এ অধ্যয়ন করেন এবং স্কটিশ চার্চ কলেজ থেকে স্নাতক হন। কৌশিক সেনের সাথে বিয়ে হয় রেশমি সেন (একজন থিয়েটার ব্যক্তিত্ব) তাদের এক পুত্র, ঋদ্ধি সেনও একজন অভিনেতা।
ঋদ্ধি সেন

ঋদ্ধি সেন একজন ভারতীয় বাঙালি অভিনেতা।তিনি "স্বপ্নসন্ধানী" থিয়েটার গ্রুপের একজন নিয়মিত অভিনেতা এবং কলকাতার সাউথ পয়েন্ট স্কুলের ছাত্র।২০১০ সালে থিয়েটারের ক্ষেত্রে তার দক্ষতার জন্য তিনি তার স্কুল থেকে একটি বিশেষ প্রতিভার পুরস্কার পান। 
সেন, হলেন বাংলা মঞ্চ বা থিয়েটার অভিনেতা কৌশিক সেন ও নৃত্যশিল্পী রেশমি সেনের পুত্র এবং অভিনেতা চিত্রা সেন এবং শ্যামল সেনের নাতি । সেন তার শৈশব থেকেই অভিনয় করেছেন, তার ঠাকুমা বলেছিলেন, প্রাচয়ে অভিনয় করছেন তিনি অত্যন্ত কম বয়স থেকে, ৩ বছর বয়সে জনতার মাধ্যমে পরিচিতি হয়।
স্বাহা

হিন্দুধর্ম ও বৌদ্ধধর্ম মতে, সংস্কৃত আভিধানিক শব্দ স্বাহা (দেবনাগরী লিপি: स्वाहा, চাইনিজ: 薩婆訶 " sà pó hē", জাপানিজ: "sowaka", তিব্বতি: སྭཱཧཱ་ "soha", ল্যাটিন: আমেন) হচ্ছে একটি নির্দেশক যা মন্ত্রের শেষ বুঝানোর জন্য ব্যবহৃত হয়। আক্ষরিক অর্থে, এটির অনুবাদ হচ্ছে "ভাল বলেছেন"।তিব্বতি ভাষায়, "স্বহা" অনুবাদ করা হয় "তাই হোক" হিসেবে এবং প্রায়ই "সোহা" হিসাবে উচ্চারিত করা হয় এবং স্বতন্ত্রভাবে উপস্থাপিত করা হয়। যখনই অগ্নি উৎসর্গ করা হয়, স্বাহা মন্ত্রোচ্চারন করা হয়। ব্যুৎপত্তিগতভাবে, এই শব্দটির উৎপত্তি হয়েছে সু মানে ভালো এবং মূল আহ মানে "থেকে" হতে।
একটি স্ত্রীবাচক শব্দ হিসেবে, ঋগ্বেদ স্বাহা মানে "অর্ঘ্য" (অগ্নি বা ইন্দ্রের প্রতি) বোঝানও হতে পারে এবং যখন অর্ঘ্যকে ব্যক্তিত্ব হিসাবে মূর্ত করা হয়, তখন স্বাহা হচ্ছে একজন অপ্রধান দেবী এবং অগ্নিদেবের স্ত্রী। তিনি মূলত একজন অপ্সরা ছিলেন  কিন্তু অগ্নিদেবের সাথে বিবাহের পর চিরজীবী হয়ে উঠেন। কিছু কিছু বর্ণনায়, তিনি কার্তিকের অনেক ঐশ্বরিক গণ্য মায়েদের মধ্যে একজন(কার্তিকের মা দেবী পার্বতী,কার্তিক তার মাতার সঙ্গে থাকেন)। তিনি অগ্নিদেবের কন্যা অগ্নেয়ারও মা। তিনি প্রজাপতি দক্ষের কন্যা বলে ধারণা করা হয়।ধারণা করা হয় তিনি হোমবলি যজ্ঞের প্রধান হচ্ছে তিনি।বলা হয়ে থাকে তার দেহ চার বেদের সমন্বয়ে গঠিত এবং তার ছয় অঙ্গপ্রতঙ্গ বেদের ছয় অঙ্গকে প্রকাশ করে।এটা বলা হয়ে থাকে যে, কোন দেবতাকে উদ্দেশ্য করে যজ্ঞের মাধ্যমে যদি কোন কিছু উৎসর্গ করা হওয়া তাহলে সেই দেবতা তখন পর্যন্ত উৎসর্গ গ্রহণ করেননা যতক্ষন পর্যন্ত না স্বাহা মন্ত্রোচ্চারন করা হয়।
মহাভারতের বন পর্বে, মার্কণ্ডেয় ঋষি তার গল্প পাণ্ডবদের কাছে বর্ণনা করেন। স্বাহা ছিলেন প্রজাপতি দক্ষের কন্যা। তিনি অগ্নিদেবের প্রেমে পরে যান এবং তাকে কামনা করতে থাকেন। অবশ্য অগ্নিদেব তার প্রতি লক্ষ্য করতেন না। অগ্নিদেব সপ্তর্ষিদের যজ্ঞ আচারের সভাপতিত্ব করতেন। তিনি সপ্তর্ষিদের স্ত্রীদের প্রতি বিমোহিত হয়ে পরেন যারা অনেক সুন্দর ও আকর্ষণীয় ছিলো, এবং তাদের দিকে তাকিয়ে থাকেন।
অবশেষে, অন্যের স্ত্রীদের প্রতি কামনা পোষণ করার অপরাধবোধের কারণে তিনি বনে গমন করেন তপস্যা করার জন্য। স্বাহা তাকে অনুসরণ করে এবং তার ইচ্ছাকে উপলব্ধি করতে পারেন। তিনি সপ্তর্ষিদের স্ত্রীদের রূপ ধারণ করেন (যদিও তিনি বৈষিষ্ঠের স্ত্রী অরুন্ধতীর রূপ ধারণ করতে পারেননি), এবং অগ্নি দেবের সাথে মিলিত হোন। অগ্নি এবং স্বাহা বনে অনেক প্রেমময় মুহূর্ত অতিবাহিত করেন এবং অগ্নিদেব তাকে স্ত্রী হিসেবে গ্রহণ করেন।
ক্রেস্তভস্কি স্টেডিয়াম

ক্রেস্তভস্কি স্টেডিয়াম (), এছাড়াও জেনিট এরিনা নামে পরিচিত, রাশিয়ার সেন্ট পিটার্সবার্গের ক্রেস্তভস্কি দ্বীপের পশ্চিম অংশে অবস্থিত একটি ফুটবল স্টেডিয়াম। এফসি জেনিট সেন্ট পিটার্সবার্গ এর হোম ম্যাচগুলি এতে অনুষ্ঠিত হবে। স্টেডিয়ামটিতে ৬৮,১৩৪ জন লোকের আসন ক্ষমতা থাকবে। ২০১৭ ফিফা কনফেডারেশন্স কাপ এবং ২০১৮ ফিফা বিশ্বকাপ এর সময় এটি সেন্ট পিটার্সবার্গ স্টেডিয়াম নামে পরিচিত হবে।. নির্মাণটি যেভাবে শুরু হয়েছিল তা ২০০৯ সালের মার্চ মাসে শেষ হওয়ার কথা ছিল এখনো শেষ হয়নি, "কিছু সৌন্দর্যবর্ধক পরিবর্তন শীঘ্রই সমাপ্ত হবে"। মে ২০১৭ সালের হিসাবে, স্টেডিয়ামটি তৈরিতে ৫১৮% দেরী এবং ৫৪৮% অতিরিক্ত বাজেট।
স্থাপত্য প্রকল্পটির প্রতিদ্বন্দ্বিতায় জিতেছিল কিশো কুরোকাউয়ার "দ্য স্পেসশিপ"। স্টেডিয়ামের নকশাটি জাপানের টয়োটা সিটির টয়োটা স্টেডিয়ামেরর একটি সংশোধিত এবং বর্ধিত সংস্করণ, এটি কুরোকাউয়ার দ্বারা ডিজাইন করা হয়েছিল। স্টেডিয়ামটি নির্মাণ করা হচ্ছে সেই স্থানে যেখানে প্রাক্তন কিরভ স্টেডিয়ামটি ধ্বংস করার আগে দাঁড়িয়েছিল।
জানুয়ারী ২০০৯-এ সেন্ট পিটার্সবার্গ টাইমস জানায় যে প্রকল্পটি এখন সেন্ট পিটার্সবার্গের শহরের সরকার কর্তৃক অর্থায়ন করা হবে, গাজপ্রোম একটি পৃথক আকাশচুম্ভী দালান প্রকল্প নির্মাণের জন্য সুইচিংয়ের মাধ্যমে। গাজপ্রোম স্টেডিয়ামের নির্মাণে আরও অর্থ বিনিয়োগে অস্বীকৃতির পর সিটি হলকে এগিয়ে যেতে হয়েছিল।
২ট জুলাই ২০১৩ তারিখে সাধারণ ঠিকাদার, ইনজ়্রাট্রান্সস্ট্রয়-স্পেব, একটি বিবৃতি জারি করে যে শহর কর্তৃপক্ষ ১ বিলিয়ন রুবেল (বর্তমান বিনিময় হারে $ ১৫.৮ মিলিয়ন) নির্মাণ কাজের মূল্য দিতে ব্যর্থ হয়েছে এবং কাজ বন্ধ করে দিয়েছে। পরের দিন চুক্তি বাতিল করা হয়েছিল। ১ আগস্ট তারিখে ধাতু খাপের অংশ, এবং বন্যার অংশে বায়ু ক্ষতির রিপোর্ট ছিল।
আগস্ট ২০১৬ এর শেষে, নতুন সাধারণ ঠিকাদার, মেট্রোস্টোইয়, নির্মাণ কাজ পুনরায় শুরু করে।
২৭ অক্টোবর, প্রথম ম্যাচটি স্টেডিয়ামে অনুষ্ঠিত হয়। একটি বন্ধুত্বপূর্ণ ম্যাচ অনুষ্ঠিত হয়, নির্মাণ শ্রমিক দল মেট্রোস্টোইয় কোম্পানীর দলকে ৬-২ গোলে হারায়।
নভেম্বরের গোড়ার দিকে, ফিফার একটি কমিশন আবিষ্কার করেছিল যে প্রত্যাহারযোগ্য খেলার মাঠটি অস্থির ছিল, স্পিনার মাত্রা স্বীকৃত স্তরের তুলনায় সাত গুণ বেশি ছিল। রাশিয়ান উপ-প্রধানমন্ত্রী ভিটালি মুটকো নিশ্চিত করেছেন যে সমস্যাটির সমাধান করা হবে।nd.
নরওয়েজীয় ফুটবল পত্রিকা জসিমর ২০১৭ সালের মার্চ মাসে দাবী করে যে, এই প্রকল্পে কমপক্ষে কয়েকজন শ্রমিক উত্তর কোরিয়ার "ক্রীতদাস"।
ফিনল্যান্ড উপসাগরের ধারে স্পেসক্র্যাফ্টের আদলে গড়ে ওঠা এই স্টেডিয়ামটির ছাদ এমনিতেই খোলা। কিন্তু দুর্যোগের সময় এর ছাদটি ঢেকে দেওয়া যায়। এই স্টেডিয়ামের ভিতরের তাপমাত্রা সবসময় ১৫ ডিগ্রি সেলসিয়াসেই নিয়ন্ত্রণ করা থাকে।
ব্রেকিং ব্যাড

ব্রেকিং ব্যাড হল ভিন্স গিলিগ্যান প্রযোজিত ও নির্দেশিত একটি মার্কিন নব্য-পশ্চিমা ধাঁচের অপরাধ নাট্য টেলিভিশন ধারাবাহিক। এএমসি নেটওয়ার্কে ২০০৮ সালের ২০ জানুয়ারি থেকে ২০১৩ সালের ২৯ সেপ্টেম্বর পর্যন্ত ধারাবাহিকটির ৫টি মৌসুম প্রচারিত হয়েছে। এতে দেখা যায় ওয়াল্টার হোয়াইট (ব্রায়ান ক্র্যানস্টন) নামে এক হাই স্কুল রসায়নের শিক্ষক অস্ত্রোপচার অনুপযোগী এক ক্যান্সারে ভুগছেন। 
তার মৃত্যুর পূর্বে তার পরিবারের ভবিষ্যতের কথা ভেবে তিনি এবং তার ছাত্র জেসি পিঙ্কম্যান (অ্যারন পল) মিলে মেথামফেটামিন উৎপাদন ও বিক্রির সাথে জড়িত হয়ে পড়েন। ব্রেকিং ব্যাড নাম গ্রহণ করা হয় দক্ষিণের একটি কথ্য ভাষা থেকে, যার অর্থ দাঁড়ায় "অপরাধের পথে ধাবিত হওয়া"। ধারাবাহিকটির চিত্রায়ন হয় নিউ মেক্সিকোর আ্যলবাকারকি শহরে।
ওয়াল্টারের পরিবারে আছে তার স্ত্রী স্কাইলার (অ্যানা গান), ছেলে ওয়াল্টার জুনিয়র (আরজে মিটে) এবং মেয়ে হলি। এছাড়া ধারাবাহিকটির দুটি গুরুত্বপূর্ণ চরিত্র হচ্ছে স্কাইলারের বোন ম্যারি শ্রেডার (বেটসি ব্র্যান্ড্‌ট) এবং ম্যারির স্বামী হ্যাংক (ডিন নরিস) যে কিনা মাদকদ্রব্য নিয়ন্ত্রণকারী প্রশাসনের একজন কর্মকর্তা। ওয়াল্টার সল গুডম্যান (বব ওডেনকার্ক) নামক আইনজীবীর শরণাপন্ন হয় যে কিনা তাকে প্রথমে ব্যক্তিগত তদন্তকারী এবং সমস্যা সমাধানকারী মাইক এরমানট্রট (জোনাথন ব্যাঙ্কস) এর সাথে এবং তারপর একসময় মাইকের নিয়োগকর্তা মাদকসম্রাট গাস ফ্রিঞ্জের (জিয়ানকার্লো এস্পোসিতো) সাথে পরিচয় করিয়ে দেয়। এছাড়া চূড়ান্ত সিজনে আমরা পরিচিত হই টড অ্যালকুইস্ট (জেসি প্লেমন্স) এবং লিডিয়া রোদার্টে-কোয়েইল (লরা ফ্রেজার) চরিত্র দুটির সাথে।
শাহির শেখ

শাহির শেখ (জন্ম: ২৬ মার্চ ১৯৮৩) হলেন একজন অভিনেতা যিনি আইনজীবী পেশা থেকে এসেছেন এবং তিনি একজন মডেল।
কুছ রং পেয়ার কে এসে ভি নাটকে দেবরথের প্রধান চরিত্র "দেব" দীক্ষিত হিসেবে তিনি বেশি পরিচিত, বীর মেহ্‌রা "ক্যা মাস্ত হে লাইফ" সিরিয়ালে এবং "নব্য..নায়ে ধারকান নায়ে সাওয়াল" -এ অনন্ত বাজপেই হিসেবে অভিনয় করেছিলেন।
"ঝাসি কি রাণী"তেও তিনি নানা সাহিব ভূমিকা নেভান। ঐতিহাসিক পৌরাণিকা কাহিনী "মহাভারত"তেও অর্জুন ভূমিকায় আবির্ভূত হন।
ইন্দোনেশিয়াতে তার জনপ্রিয়তার কারণে, ইন্দোনেশিয়ার "" নামের একটি ছবিতেও তিনি অভিনয় করেন এবং একটি টেলিভিশন সিরিজ, ""-এও অভিনয় করেন। "এশিয়াজ গট টেলেন্ট" অনুষ্ঠান উপস্থাপনা করেন এবং ইন্দোনেশিয়ার আপাতবাস্তব টেলিভিশন অনুষ্ঠান ""-তেও অভিনয় করেছিলেন।
২০১৫ সালে শেখের সাথে ইন্দোনেশিয়ার গায়িকা আয়ু টিং টিং-এর সাথে সম্পর্কে জড়ান। সম্পর্কছেদের চার মাস আগেই তাদের সম্পর্কের ইতি ঘটে।
কুলুমছড়া

কুলুমছড়া বাংলাদেশের সিলেট জেলার গোয়াইনঘাট উপজেলায় অবস্থিত একটি ঝর্ণা । এটি মূলত ভারত থেকে আসা একটি ঝর্ণার শেষের অংশ। 
সিলেটের গোয়াইনঘাট উপজেলার সোনার হাট সীমান্তবর্তী কুলুমছড়া একটি গ্রাম। এখানে ভারত সীমান্তের ঝরনাটিই কুলুমছড়া ঝরনা নামে পরিচিত। ভারতের মেঘালয় থেকে বয়ে আসা ঝর্ণার পানি থেকে এই কুলুমছড়ার উৎপত্তি।
তৈদুছড়া ঝর্ণা

তৈদুছড়া ঝর্ণা বাংলাদেশের খাগড়াছড়ি জেলার দীঘিনালা উপজেলায় অবস্থিত। ত্রিপুরা ভাষায় তৈদু মানে হল পানির দরজা এবং ছড়া মানে ঝর্ণা।
তৈদুছড়া ঝর্ণা ৩০০ ফুট উঁচু। পাহাড়ের গায়ে অসংখ্য পাথরের ধাপ আছে। এই ধাপ বেয়ে জল গড়িয়ে পড়ে নিচে। এই প্রাকৃতিক বৈচিত্রতা তৈদুছড়া ঝর্ণাকে দিয়েছে ভিন্ন মাত্রা। খাগড়াছড়িতে যে কয়টি দর্শনীয় স্থান রয়েছে তৈদুছড়া তাদের মধ্যে অন্যতম। জঙ্গলের মাঝে আঁকা বাঁকা পাহাড়ের ভাঁজ দিয়ে বয়ে চলে তৈদুছড়া ঝর্ণার জল। শীতল স্বচ্ছ টলমলে জলের কলকল করে ছুটে চলার শব্দে মুখিরত হয় চারপাশ। ৩০০ ফুট উচু পাহাড় হতে গড়িয়ে পড়া পানি এসে পরে পাথুরে ভূমিতে। অন্য সকল ঝর্ণার মত এর পানি সরাসরি উপর হতে নিচে পড়ে না। পাহাড়ের গায়ে সিড়ির মত তৈরি হওয়া পাথুরে ধাপ গুলো অতিক্রম করে নিচে পড়ে তৈদুছড়া ঝর্ণার পানি। তৈদুছড়া ঝর্ণার ডানপাশ দিয়ে পাহাড়ের উপরে থাংঝাং ঝর্ণা নামে আরেকটি ঝর্ণা আছে। থাংঝাং ঝর্ণার পানি একটা ঝিরি তৈরি করেছে। এই ঝিরির পানি থেকে তৈদুছড়া ঝর্ণার সৃষ্টি হয়েছে।
কমলক ঝর্ণা

কমলক ঝর্ণা বাংলাদেশের রাঙ্গামাটি জেলার সাজেকে অবস্থিত। কমলক ঝর্ণাটি পিদাম তৈসা ঝর্ণা অথবা সিকাম তৈসা নামেও পরিচিত।
সাজেকের রুইলুই পাড়া থেকে দুই থেকে আড়াই ঘণ্টা হাঁটা দূরত্বে কমলক ঝর্ণাটি অবস্থিত।
চিংড়ি ঝর্ণা

চিংড়ি ঝর্ণা বাংলাদেশের বান্দরবান জেলার রুমা উপজেলায় অবস্থিত একটি জলপ্রপাত। এটি পার্বত্য চট্টগ্রামের একটি জনপ্রিয় প্রাকৃতিক দর্শনীয় স্থান, যা স্থানীয় পাহাড়ি পরিবেশ এবং প্রাকৃতিক সৌন্দর্যের জন্য পরিচিত। ‘চিংড়ি ঝর্ণা’ নামটির উৎপত্তি হয়েছে ঝর্ণাটির জলধারার নিচে জমে থাকা পাথরের গঠনের সঙ্গে চিংড়ির মিল থাকার কারণে।
চিংড়ি ঝর্ণা অবস্থিত বান্দরবান জেলার রুমা উপজেলায়। রুমা বাজার থেকে প্রায় ২০-২৫ কিলোমিটার দূরত্বে এর অবস্থান। এই ঝর্ণায় পৌঁছাতে হলে প্রথমে রুমা বাজার থেকে স্থানীয় গাইডের সহায়তায় পাহাড়ি পথ ও নদী পেরিয়ে পায়ে হেঁটে যেতে হয়। বগা লেক থেকে কেওক্রাডং এর পথে ঘণ্টাখানেকের পাহাড়ি পথ হাটলে চিংড়ি ঝর্ণাধারা দেখা যায়। নিচ থেকে ঝর্ণার ছোট একটি অংশ দেখা যায়। মূল ঝর্ণা দেখতে হলে বিশালাকারে পিচ্ছিল পাথরগুলো পার হয়ে ডান দিকে ৯০ ডিগ্রি ঘুরে যেতে হবে।
চিংড়ি ঝর্ণা মূলত একটি উচ্চ পাহাড় থেকে নেমে আসা স্রোতস্বিনী জলপ্রপাত। বর্ষাকালে এর জলধারা আরও প্রবল ও রোমাঞ্চকর হয়ে ওঠে। ঝর্ণার চারপাশে ঘন জঙ্গল, বুনো গাছপালা এবং নানা প্রজাতির পাখি ও প্রাণীর বিচরণ লক্ষ্য করা যায়। এই এলাকা পরিবেশপ্রেমী এবং পর্যটকদের কাছে অত্যন্ত প্রিয়।
শুভলং ঝর্ণা

সুবলং ঝর্ণা বাংলাদেশের একটি প্রাকৃতিক সৌন্দর্যমণ্ডিত উঁচু পাহাড়ি ঝর্ণা। এটি বৃহত্তর রাঙামাটি জেলার বরকল উপজেলাধীন ১নং সুবলং ইউনিয়নের চিলারডাক নামক স্থানে কাপ্তাই হ্রদের কোল ঘেঁষে কর্ণফুলী নদীর অববাহিকায় অবস্থিত জলরাশির ঝর্ণা। নৌপথে সুবলং বাজার যাওয়ার আগে এই ঝর্ণাটির দেখা মিলে। এখানে প্রতিবছর বর্ষা মৌসুমে হাজারো পর্যটকের সমাগম ঘটে। সুবলং ঝর্ণায় বাংলাদেশ পর্যটন কর্পোরেশনের কিছু স্থাপনা ও খাবারদাবারের রেস্টুরেন্ট রয়েছে। ঝর্ণায় প্রবেশ করতে দর্শনার্থীদের টিকেট কাউন্টার থেকে টিকেট সংগ্রহ করতে হয়।
রাঙামাটি সদর হতে সুবলং ঝর্ণার দুরত্ব মাত্র ২৫ কিলোমিটার দূরে। শুকনো মৌসুমে সুবলং ঝর্ণায় খুব সামান্য পরিমাণে পানি থাকে। তবে তীব্র খরা মৌসুমে ঝর্ণার পানি একেবারেই শুকিয়ে যায়। বর্ষা মৌসুমে সুবলং ঝর্ণার জলধারা প্রায় ৩০০ ফুট উঁচু থেকে নিচে আঁছড়ে পড়ে কাপ্তাই হ্রদের জলে গিয়ে মিশে যায়।
গুরমিত রাম রহিম সিং

গুরমিত রাম রহিম সিং ইনসান (জন্ম: ১৫ আগস্ট ১৯৬৭) হলেন একজন ভারতীয় ধর্মগুরু, গায়ক, চলচ্চিত্র অভিনেতা, প্রযোজক ও পরিচালক। তিনি ২৩ সেপ্টেম্বর ১৯৯০ থেকে সমাজসেবামূলক প্রতিষ্ঠান ডেরা সাচ্চা সৌদার প্রধান। দ্য ইন্ডিয়ান এক্সপ্রেস ২০১৫ সালে ১০০ প্রভাবশালী ভারতীয়দের তালিকায় তাকে ৯৬তম স্থানে তালিকাভুক্ত করেছিল। তার দুই নারী শিষ্যকে ধর্ষণের দায়ে তাকে বিশ বছরের কারাদণ্ড প্রদান করে ভারতীয় আদালত। বর্তমানে তিনি কারাবাসে আছেন।
গুরমিত রাম রহিম সিং ১৯৬৭ সালের ১৫ আগস্ট রাজস্থানের গঙ্গানগর জেলার শ্রীগুরুশ্বর গ্রামে জন্মগ্রহণ করে। তার পিতা মহর সিং ছিলেন একজন জাক শিখ ভূস্বামী এবং মাতা নসিব কাউরে একজন গৃহিণী।
২০১৯ সালের জানুয়ারিতে, রাম রহিম সাংবাদিক রাম চন্দ্র ছত্রপতি হত্যার জন্য দোষী সাব্যস্ত হন। ২০০২ সালে রাম রহিমের বিরুদ্ধে ধর্ষণের অভিযোগে প্রতিবেদন প্রকাশের পর ছত্রপতিকে তার বাড়ির বাইরে গুলি করা হয়েছিল। এর পরে, ছত্রপতি পিতা রাম রহিমের ডেরা সদস্যদের পাঠানোএকটি চিঠি পুলিশকে দিয়েছিলেন। ২০১৯ সালের ১৭ জানুয়ারি, হত্যায় জড়িত আরও তিন জনের সাথে রাম রহিমকে বিশেষ সিবিআই আদালত যাবজ্জীবন কারাদন্ডে দণ্ডিত করে।
কোটা চম্বল সেতু

কোটা ব্রিজ বা কোটা চেম্বাল বা কোটা কেবেল সেতু হচ্ছে ভারতের রাজস্থানরাজ্যের কোটা শহরের কাছেই অবস্থিত একটি ক্যাবল স্ট্রেট সেতু। সেতুটি কোটা বাইপাসে অবস্থিত। এটি শহরের বাইরে চম্বল নদীকে অতিক্রম করে।ওই সেতুটি ২০১৭ সালের ২৯ আগস্ট উদ্ভোদন করেন।
এই প্রকল্পটি ভারতীয় জাতীয় সড়ক কর্তৃপক্ষ (এনএইচএআই) দ্বারা ২৭৫০ মিলিয়ন ইউএনএল বিনিয়োগে ব্রিজে এবং ৪০ মাস-নির্দিষ্ট সময়সীমার মধ্যে স্পন্সর করা হচ্ছে। ২০০৬ সালে চুক্তিটি স্বাক্ষরিত হয়। পরিবেশগত ও বন্যপ্রাণীদের ক্লিয়ারেন্সে বিলম্বের কারণে এর ২০০৭ সালে নির্মার শুরু হতে পারে। এই সেতু নভেম্বর ২০১২ সালে খোলা হবে। পরে এটি মে ২০১৭ সালে চালু করা হয়। এটি দক্ষিণ কোরিয়া এর হুনডাই প্রকৌশল দ্বারা নির্মিত হচ্ছে।
এই সেতুটি কেবল ৩৫০ মিটারের প্রধান স্প্রিন এবং সেতুটির উভয় পাশে ১৭৫ মিটারের পার্শ্বীয় স্প্যান সাথে একক স্থল সাসপেনশনে অবস্থিত।চম্বল নদীর পৃষ্ঠ থেকে প্রায় ৬০ মিটার উচ্চতায় সেতুটি অবস্থিত।
২৪ ডিসেম্বর ২০০৯ তারিখে, প্রায় ৫:৩০ টায় নির্মাণের সময় একটি মারাত্মক দুর্ঘটনা ঘটে। সেতুটির নির্মাণাধীন পশ্চিমাঞ্চলের পশ্চিমাঞ্চলে স্পন পি ৪-পি ৩, পাইলন পি ৪, পিয়ার পি ৪এবং সেচ ১০ (প্রতিটি সেগমেন্ট ৩.৫ এম) পর্যন্ত ক্যান্টিলিভারের অংশ কোনও সতর্কতা লক্ষণ ছাড়াই নদীর দিকে ধসে পড়ে, ৪৮ জন শ্রমিক ও প্রকৌশলীর মৃত্যু হয় এবং কয়েকজনকে আহত করে।
নেতাজি সুভাষচন্দ্র বসু সেতু

নেতাজি সুভাষচন্দ্র বসু সেতু (এছাড়াও নেতাজি সেতু নামে পরিচিত) মহানদীর একটি উপনদী কাথাজোদী নদীর উপর নির্মিত একটি সেতু, যা কটকের বেলভিউ জুডিশিয়াল একাডেমীর পয়েন্টের সাথে ত্রিশুলিয়াকে সংযুক্ত। সেতুটির দৈর্ঘ্য ২.৮৮ কিলোমিটার এবং ওড়িশায় সবচেয়ে দীর্ঘ সেতু। 
উড়িষ্যার মুখ্যমন্ত্রী নবীন পট্টনায়েক, ১৯ জুলাই, ২০১৭ তারিখে উদ্বোধন করেন। এটি উড়িষ্যার প্রথম তিনটি গ্রীষ্মী সেতু এবং ১২ কিলোমিটারের মধ্যে ভুবনেশ্বর ও কটক এর মধ্যে দূরত্ব হ্রাস করে। এটি এনএইচ-১৬-এর ট্র্যাফিক কনজেশনকে সহজ করে দেয় যা ভুবনেশ্বর ও কটক এর দ্বৈত শহরগুলিকে সংযুক্ত করে। সেতুটির নামকরণ করা হয় নেতাজি সুভাষচন্দ্র বসুর নামে, যিনি জন্মগ্রহণ করেন কটোক শহরে।
নাচের পুতুল

নাচের পুতুল অশোক ঘোষ পরিচালিত ১৯৭১ সালের বাংলাদেশী নাট্য চলচ্চিত্র। ছবিটির কাহিনী লিখেছেন আহমদ জামান চৌধুরী এবং চিত্রনাট্য ও সংলাপ লিখেছেন জহিরুল হক। রানা ফিল্মসের ব্যানারে ছবিটি প্রযোজনা করেছেন আজিজুর রহমান। এতে প্রধান চরিত্রে অভিনয় করেছেন শবনম ও রাজ্জাক। এছাড়া অন্যান্য চরিত্রে অভিনয় করেছেন খান জয়নুল, সুলতানা, রানী সরকার, ইনাম আহমেদ, কাজী মেহফুজুল হক প্রমুখ।
মধ্যবিত্ত পরিবারের মেয়ে লায়লা তার বাবা ও দুই ভাইকে নিয়ে ঢাকার এক বাসায় থাকে। ভাই কামাল চাকরির খোঁজ করছে কিন্তু পাচ্ছে না। সে এক ধনীর কন্যাকে পটিয়ে বাড়ি থেকে চলে যায়। বাবার দুর্ঘটনায় পর লায়লা একটি ডিপার্টমেন্টাল স্টোরে বিক্রয়কর্মী হিসেবে যোগ দেয়। সেই স্টোরের মালিকের ছোট ভাই ফিরোজ তাকে পছন্দ করে। লায়লার বাবা তাদের এই সম্পর্কের কথা জানতে পারলে অন্যত্র তার বিয়ে ঠিক করে। এতে লায়লা বাড়ি ছেলে পালিয়ে যায় এবং খন্দকার সাহেবের বাড়িতে আশ্রয় নেয়। সেই বাড়িতে লায়লা জানতে পারে খন্দকারের মেয়ে রুবিনার সাথেই তার ভাইয়ের প্রেমের সম্পর্ক রয়েছে। অন্যদিকে একদিন ফিরোজের সাথে তার ভুল বুঝাবুঝির ফলে তাদের একে অপরের থেকে দূরে চলে যায়।
চলচ্চিত্রের সঙ্গীত পরিচালনা করেছেন রবীন ঘোষ। গীত রচনা করেছেন মোহাম্মদ মনিরুজ্জামান, কে জি মোস্তফা ও আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, আব্দুল জব্বার, মাহমুদুন্নবী ও শিমুল ইউসুফ।
এমভি কোকো-৪

এমভি কোকো-৪ একটি লঞ্চ ছিল যা ২৭ নভেম্বর ২০০৯ সালে বাংলাদেশের ভোলা দ্বীপের নিকটে এসে ডুবে যায়,এতে পাটাতনে অবস্থান করা এক হাজার লোকের মধ্যে কমপক্ষে ৫৬জন লোক প্রাণ হারায়, একই সাথে কয়েক ডজন লোকের খবর আর জানা যায়নি।
ফেরীটি ২৭ নভেম্বর ২০০৯ সালে ভোলা দ্বীপের কাছেই এসে ডুবে যায়। ফেরীটি ঈদের আগে বাড়ি ফেরার জন্য লোকে লোকারণ্য ছিল। ২৯ নভেম্বর, উদ্ধার জাহাজ এম. ভি. হামজা লঞ্চটিকে উত্তোলন করে, যাতে উদ্ধার কর্মীরা জাহাজের নিম্নাংশের অতিরিক্ত জায়গায় প্রবেশ করতে পারে। এই উদ্ধার কাজে, দেরি হওয়ার জন্য উদ্ধার কর্মীরা ক্রুদ্ধ জনতার রোষানলে পরে। বেঁচে যাওয়া একজনের মতে, "ফেরীটি শুক্রবার মধ্যরাতে ডুবে যায়, কিন্তু উদ্ধার কর্মীরা সকালের আগে এসে পৌঁছায়নি।" ফেরীটি ডুবে যাওয়ার সঠিক কারণ জানা যায়নি, তবে সাম্প্রতিক তথ্য থেকে জানা যায় যে ফেরীটি ঘাটে এসে ভিড়লে যাত্রীরা ছত্রভঙ্গ হয়ে একদিকে চলে আসলে এটি নিমজ্জিত হয়ে যায়। নৌপরিবহন মন্ত্রী শাজাহান খান সংবাদ মাধ্যমগুলোকে বলেন যে "লঞ্চটি যখন কিনারায় এসে পৌঁছায়, তখন বিনা টিকেটে যাত্রীরা ভ্রমণ করেছে কি না, তা দেখতে ফেরীর বহির্গমন গেটটি বন্ধ করে দেওয়া হয়। এতে যাত্রীরা ছত্রভঙ্গ হয়ে পরে, যার ফলে ফেরীটি নিমজ্জিত হয়ে যায়।"
মার্কিন যুক্তরাষ্ট্রের কপিরাইট আইন

মার্কিন যুক্তরাষ্ট্রের এই কপিরাইট আইন তৈরি করা হয়েছে লেখক ও শিল্পীদের উৎসাহিত করার জন্য, তাদের সৃষ্টি করা শিল্প ও সংস্কৃতি উপর তাদের বিশেষ কিছু অধিকার প্রদান করার জন্য। কপিরাইট আইন, লেখক ও শিল্পীদের একচ্ছত্র অধিকার করতে প্রদান করে কাজ সৃষ্টি করতে এবং এগুলোর কপি বিক্রি করতে, একই সাথে অধিকার প্রদান করে ব্যুৎপত্তি সম্পন্ন কাজ করেতে, এবং প্রকাশ্যে তাদের কাজ প্রদর্শন করতে ও সম্পাদনা করতে। এই একচেটিয়া অধিকার একটি সময় সীমার মধ্যে সীমাবদ্ধ এবং সাধারণত, অধিকারের এই মেয়াদ শেষ হয় কাজটির মালিকের মৃত্যুর ৭০ বছর পর। মার্কিন যুক্তরাষ্ট্রে, ১লা জানুয়ারি, ১৯২৩ সালের আগে তৈরি করা যে কোনো সঙ্গীতকে সাধারণত বিবেচনা করা পাবলিক ডোমেইন হিসাবে।
মার্কিন যুক্তরাষ্ট্রে কপিরাইট আইন নিয়ন্ত্রিত হয়, কপিরাইট আইন, ১৯৭৬ দ্বারা। মার্কিন যুক্তরাষ্ট্রের সংবিধানে স্পষ্টভাবে ক্ষমতা প্রদান করেছে কংগ্রেসকে কপিরাইট আইন তৈরি করার জন্য যা আর্টিকেল ১, সেকশন-৮, ধারা ৮, এ পরিচিত রয়েছে, হিসেবে কপিরাইট ধারা হিসাবে। কপিরাইট ধারার অধীনে কংগ্রেসের ক্ষমতা আছে, "বিজ্ঞানের অগ্রগতি উন্নয়ন ও প্রয়োজনীয় শিল্পকলাকে, সুনির্দিষ্ট সময়ের জন্য সুরক্ষিত করার, যাতে লেখক ও উদ্ভাবকরা তাদের নিজ নিজ লেখা এবং আবিষ্কারের উপর মেধাস্বত্ত অধিকার পায়।"
মার্কিন যুক্তরাষ্ট্রের কপিরাইট অফিসে কপিরাইট নিবন্ধন করা হয়, লিপিবদ্ধ করা হয় মেধাস্বত্ত হস্তান্তর ও কপিরাইট আইন সংক্রান্ত অন্যান্য দাপ্তরিক কর্মকাণ্ড পরিচালনা করা হয়।
মার্কিন যুক্তরাষ্ট্রের কপিরাইট আইনের আদি গোড়া খুজে পাওয়া যায় ব্রিটিশ স্ট্যাচুট অফ অ্যানা পাশ হওয়ার পর থেকেই, যা প্রভাব রাখে প্রথম ইউএস ফেডারাল কপিরাইট আইন, কপিরাইত এক্ট ১৭৯০ পাশ করতে। এরপর থেকে এই কপিরাইট আইনটি বেশ কয়েকবার পরিবর্তিত হয়েছে, যার মধ্যে রয়েছে, সবচেয়ে আলোচিত, কপিরাইট আইন ১৯৭৬ ও সনি বোনো কপিরাইট টার্ম এক্সটেনশন এক্ট ১৯৯৮ (যা "মিকি মাউস প্রটেকশন এক্ট" নামেও পরিচিত, কারণ প্রথম বাণিজ্যিকভাবে সফলতাপ্রাপ্ত কার্টুন চরিত্র মিকি মাউসের কপিরাইটের সময় সীমা শেষ হওয়া থেকে রক্ষা পায়)।
অটলতা
মৌলিকত্ব
ধারণা/ভাব প্রকাশের বৈপরীত্য
ন্যায্য ব্যবহার
খালেদ আলী মিঞা

খালেদ আলী মিঞা পূর্ব পাকিস্তানের (বর্তমান বাংলাদেশ) একজন প্রাচীন রাজনীতিবিদ। তিনি ১৯৭০ সালের পাকিস্তানের সাধারণ নির্বাচনে চাঁপাইনবাবগঞ্জ থেকে এমএনএ নির্বাচিত হন। এরপর ১৯৭৩ সালের প্রথম জাতীয় সংসদ নির্বাচনে তিনি আওয়ামিলীগ এর হয়ে রাজশাহী-২ আসনের সংসদ সদস্য নির্বাচিত হন।
খালেদ আলী মিঞা ১৯৩২ সালের ২১ ফেব্রুয়ারি চাঁপাইনবাবগঞ্জ জেলার গোমস্তাপুর উপজেলাধীন বাঙ্গাবাড়ী ইউনিয়নে জন্মগ্রহণ করেন। তার পিতার নাম ইউনুস আলী এবং মাতার নাম রাবেয়া বেগম। খালেদ আলী মিঞা ৩ ভাই এর মধ্যে সবচাইতে বড়। আরো দুই ভাই হলেন হুমায়ুন চেয়ারম্যান এবং মর্তুজা।
খালেদ আলী মিঞা ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭০ সালের পাকিস্তানের সাধারণ নির্বাচনে আওয়ামী লীগ এর হয়ে নির্বাচন করেন এবং নির্বাচনে জয়লাভ করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রাজশাহী-২ আসন থেকে সংসদ সদস্য নির্বাচিত হন।
খালেদ আলী মিঞা ১৯৮১ সালের ২ এপ্রিল মৃত্যুবরণ করেন।
মনোগতিসঞ্চার

পরামনোবিজ্ঞানের আলোচনায় মনোগতিসঞ্চার () বা দূরগতিসঞ্চার () বলতে কোনও দূরবর্তী বস্তুর উপর কোনও ভৌত উপায় ব্যতীত কেবল দূর থেকে সেটির উপর মনোযোগ নিবদ্ধ করে মানসিক ক্ষমতার সাহায্যে সেটির ভেতরে গতির সঞ্চার করা বা সেটির কোনও পরিবর্তন সাধন করার দাবীকৃত ঘটনাটিকে বোঝানো হয়। 
দাবী করা হয়েছে যে মনোগতিসঞ্চারের সাহায্যে বস্তুকে শূন্যে উঠিয়ে ভাসানো সম্ভব বা ধাতুর তৈরি বস্তুকে বাঁকানো সম্ভব। জাদু পরিবেশনের সময় প্রায়শই এ ধরনের বিভ্রম সৃষ্টি করা হয়। কিন্তু অনেক পরীক্ষা ও তদন্তের পরেও মনোগতিসঞ্চারের অস্তিত্বের সপক্ষে কোনও স্পষ্ট বৈজ্ঞানিক সাক্ষ্যপ্রমাণ তেমন নেই। কিছু কিছু পরীক্ষার গবেষকেরা ব্যাখ্যা দিয়েছেন যে দৈব ভৌত ব্যবস্থাসমূহের ঘটনাগুলির চেতনার খুব সামান্য প্রভাব থাকতে পারে; কিন্তু তাদের বিরোধীরা বলেছেন এগুলি প্রকাশনামূলক পক্ষপাত ও নিশ্চিতকরণ পক্ষপাতের ফল। তাই মনোগতিসঞ্চার সম্পর্কিত সিদ্ধান্তগুলি এখনও চূড়ান্ত নয়। 
মনোগতিসঞ্চার বৈজ্ঞানিকভাবে প্রমাণিত না হওয়া সত্ত্বেও অনেকে এটিতে বিশ্বাস করেন। ২০০৬ সালের সেপ্টেম্বর মাসে মানুষের বিভিন্ন ধর্ম এবং স্বভাবাতীত বিষয়গুলিতে বিশ্বাস সংক্রান্ত একটি জরিপে দেখা যায় যে মার্কিন যুক্তরাষ্ট্রের ২৮% পুরুষ এবং ৩১% নারী এসব বিষয়ে বিশ্বাস করে।
মনোগতিসঞ্চার বিভিন্ন ধরনের কল্পকাহিনী এবং বৈজ্ঞানিক কল্পকাহিনীতে ব্যবহার করা হয়। এটি কমিক বই, চলচ্চিত্র, টেলিভিশন অনুষ্ঠান, ইত্যাদিতেও ব্যবহার করা হয়ে থাকে।
নূর মানিকচর জামে মসজিদ

নুরমানিকচর মসজিদ বাংলাদের কুমিল্লা জেলার দেবীদ্বার উপজেলার নুরমানিকচর গ্রামে অবস্থিত একটি প্রাচীন মসজিদ।
মসজিদটি কুমিল্লা শহর থেকে পশ্চিমে ১৮কিলোমিটার এবং 'ঢাকা-চট্টগ্রাম মহাসড়ক'র নূরমানিকচর বাস স্টেশনের আধা কিলোমিটার উত্তরে অবস্থিত।
নূরমানিকচর মসজিদ দেবীদ্বারের সবচেয়ে পুরাতন মসজিদ ধারণা করা হয় এর বয়স প্রায় পাঁচশত বছর।পঞ্চদশ শতাব্দীর দিকে মরহুম সৈয়দ নূর আহমেদ কাদেরী পীর সাহেব এ মসজিদ নির্মাণ করেন। তার নামানুসারে ওই গ্রামের নামকরণ করা হয় নূরমানিকচর গ্রাম। আর গ্রামের নামানুসারে নূরমানিকচর মসজিদ এর নামকরণ করা হয়।
মসজিদটি সাতগম্ভুজ বিশিষ্ট। মসজিদটির দৈর্ঘ্য ও প্রস্থ্য যথাক্রমে ১০ ও ৫ ফুট। এখানে একসঙ্গে ২০/২৫ জন মুসল্লি নামাজ আদায় করতে পারেন। চুন-সুরকী দিয়ে নির্মীত মসজিদটির ভেতরের অংশে অপরূপ কারুকাজ রয়েছে । মসজিদের ওপরের ছাদের অংশে রয়েছে ১১টি গম্বুজ, এর মধ্যে মূল ছাদে রয়েছে ৭টি এবং বাকী চারটি রয়েছে মসজিদের চারকোণায়। তবে সংরক্ষণ ও সংস্কারের অভাবে সবকটি গম্বুজই আজ প্রায় বিলুপ্ত। সঠিক পরিচর্যার অভাবে মসজিদের বাহিরের কারুকাজ সংবলিত স্তরগুলো নষ্ট হয়ে গেছে। যত্নের অভাবে অধিকাংশ জায়গা থেকে আস্তরগুলো খসে পড়ছে। বৃষ্টির পানিতে মসজিদের দেয়ালে শেওলা জমে মসজিদের সৌন্দর্য নষ্ট হয়ে যাচ্ছে।
অস্ট্রিড এস

অস্ট্রিড স্মেপ্লাস (জন্ম: ২৯ অক্টোবর ১৯৯৬; পেশাগতভাবে অস্ট্রিড এস নামে অধিক পরিচিত) একজন নরওয়েজীয় গায়িকা এবং গীতিকার। ২০১৩ সালে, তিনি নরওয়ের "আইডল - Jakten på en superstjerne" বাংলা-(একজন সুপারস্টারের খোজে!) নামক "পপ আইডল" এর নরওয়েজীয় সংস্করণ প্রতিযোগিতায় ৫ম হওয়ার মাধ্যমে তিনি আত্মপ্রকাশ করেন।
নরওয়ের রেনেবু নামক পৌরসভায় তিনি বেড়ে ওঠেন, স্টেম্পাস খুব কম বয়স থেকেই গানের জগৎতে চলে আসেন।
৯ বছর বয়সেই তিনি এমজিপিজেআর। নামক গানের প্রতিযোগিতামূলক অনুষ্ঠানে অংশগ্রহণ করার জন্য ১০ বছর বয়সী সেলিন হেলগেমোর সাথে গায়ক এসি: দ্য ব্লু স্নোপিস এর অধীনে তার নাম জমা দেন, কিন্তু ড্যুও/গানের দলটি প্রতিযোগিতায় অংশগ্রহণ করার জন্য নির্বাচিত হয়নি, কিন্তু পরে সেলিন মেলোডি গ্রান্ড প্রিক্স জুনিয়র ২০০৭ প্রতিযোগিতা তার "Bæstevænna" (বাংলা- "সেরা বন্ধু") নামক গানটি দ্বারা জিতে নেন, এই গানটি মূলত অস্ট্রিড সম্পর্কে ছিল। 
২০১৩ সালে, তার বয়স যখন ১৬ বছর, তখন তিনি "পপ আইডল" প্রতিযোগিতার নরওয়েজীয় সংস্করণে অংশগ্রহণ করেন, এবং সেই সময়ে তিনি অস্ট্রিড স্মেপ্লাস নামে "সেটার্ড" একটি একক প্রকাশ করেন। গানটির সহ-গীতিকার ছিলেন মার্কিন গায়িকা এবং গীতিকার মেলানী ফন্টানা। ১৮ বছর বয়সে, অস্ট্রিড তার নতুন নামে, তার প্রথম একক "২এম" ইউনিভার্সাল মিউজিক এর অধীনে প্রকাশ করেন। ২০১৫ সালে "২এম" গানটি মার্কিন যুক্তরাষ্ট্রে প্রকাশ করা হয়েছিল। তিনি জনপ্রিয় গায়িকা রিহান্নার একক "ফোর ফাইভ সেকেন্ডস" এর একটি কভার-সংস্করনও প্রকাশ করেছিলেন।
১৭ বছর বয়সে, তার সঙ্গীত কর্ম জীবনের প্রতি আরো মনোযোগী হতে তিনি হাই স্কুল ত্যাগ করেন। 
২০১৬ সালে, স্মেপ্লাস অস্ট্রেলিয়ান গায়ক ট্রয়ে সিভান এর ইউরোপের সফরে তার সমর্থনকারী সঙ্গীত শিল্পী হিসাবে কাজ করেছেন, এবং ২০১৬ সালের ২০শে সে তিনি নিজের নামের শিরোনামে একটি ইপি প্রকাশ করেন। 
২০১৭ সালে স্মেপ্লাস, জনপ্রিয় মার্কিন গায়িকা কেটি পেরির নতুন অ্যালবাম "হুইটনেস" এর "হেই হেই হেই" গানটির পেছন কন্ঠ শিল্পী হিসেবে তার কন্ঠ প্রদান করেন।
বিশ্ব বাংলা গেট

বিশ্ব বাংলা গেট (পূর্বনাম কলকাতা গেট) হল নিউটাউন, কলকাতা উপনগরীর নারকেলবাগান মোড়ে নির্মিত একটি তোরণ বা গেট। গেটের সঙ্গে রয়েছে একটি ঝুলন্ত রেস্তোরাঁও। গেটের চারটি স্তম্ভ জুড়ে ঝুলে রয়েছে একটি বলয়। কাচ দিয়ে ঘেরা এই বলয়াকৃতি অংশে থাকবে রেস্তোরাঁ এবং ভিজিটর্স গ্যালারি। যেখান থেকে নিউটাউন ও কলকাতার অনেকটা অংশ দেখা যাবে। এটি কলকাতা শহরের স্বগত তোরণ বা প্রবেশ দ্বার হিসাবে নির্মাণ করা হয়েছে। এই স্থাপত্বটি কলকাতা শহরের একটি আধুনিক শিল্প নির্মাণের প্রতীক।
কলকাতার নিউটাউনের বিশ্ব বাংলা সরণি, মেজর আর্টেরিয়াল রোড (দ: পূ:) ও নিউ টাউন রোড এর সংযোগস্থলে অবস্থিত নারকেলবাগান মোড়ে এই তোরণটির অবস্থান।
কলকাতা গেটের নকশা করেছেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। এই নকশা ২০১৫ সালে জনসমুখে আনা হয়। এর পর ৬ মার্চ ২০১৭ সালে শুরু হয় গেটের নির্মাণ।গেটি নির্মাণ করা হচ্ছে ৭০ টন ইস্পাতের দ্বারা। এই গেট নির্মাণে খরচ হচ্ছে মোট ২৫ কোটি টাকা। 
প্রায় ৫৫ মিটার উচ্চতা হবে এই গেটের। দর্শকদের জন্য তৈরি বলয়াকৃতি টানেলটি থাকবে মাটি থেকে প্রায় ২৫ মিটার উপরে। কলকাতা গেটের একপাশেই থাকা লিফ্‌টে উপরে উঠতে পারবেন দর্শকেরা। টানেলকে সাজিয়ে তুলতে বঙ্গ সংস্কৃতির সঙ্গে খাপ খাইয়ে নানারকম ছবিও 
থাকবে সেখানে।  গোটা টানেলের বাইরের অংশ থাকবে আলোয় মোড়া। মধ্যের অংশে থাকবে "বিশ্ব বাংলা"র লোগো। 
নিউটাউনের সৌন্দর্যায়নের অংশ হিসেবে গড়ে তোলা হচ্ছে এই ঝুলন্ত রেস্তোরাঁ। প্যারিসের আইফেল টাওয়ারে ভিজিটর্স গ্যালারি এবং মালয়েশিয়ার ঝুলন্ত রেস্তোরাঁ থেকে এই ভাবনা থেকেই হিডকো এই গেট ও ঝুলন্ত রেস্তোরাঁ নির্মাণ করেছে। পুর এবং নগরোন্নয়নমন্ত্রী ফিরহাদ হাকিম কথায়, "সাধারণ মানুষকে  আনন্দ দেওয়ার জন্যই এই ব্যবস্থা।’"
পৌলমী ঘটক

পৌলমী ঘটক (জন্ম ৩ জানুয়ারী ১৯৮৩) একজন ভারতীয় টেবিল টেনিস খেলোয়াড়। তিনি বিভিন্ন আন্তজার্তিক প্রতিযোগিতায় ভারতীয় দলের হয়ে অংশ গ্রহণ করেছেন এবং সাফল্যের চিহ্ন রেখেছেন। বর্তমানে তিনি ভারত পেট্রোলিয়ামে অ্যাসিস্টেন্ট ম্যানেজার (ক্রীড়া) পদে কর্মরত রয়েছেন। পশ্চিমবঙ্গের ক্রীড়ার সার্বিক মানোন্নয়নের লক্ষ্যে গঠিত বিশেষজ্ঞ কমিটির একজন সদস্য।
পৌলমী ঘটক ৩ জানুয়ারী ১৯৮৩ ভারতের পশ্চিমবঙ্গ প্রদেশের কলকাতায় জন্মগ্রহণ করেন। পৌলমী নব নালন্দা হাই স্কুল ও পরবর্তীকালে কলকাতা বিশ্ববিদ্যালয়-এর অধিভুক্ত যোগমায়া দেবী কলেজ থেকে পড়াশুনো করেছেন। তার বাবা সুভাষ চন্দ্র ঘটক সব সময় পাশে থেকে ওকে সাহায্য করে গেছেন।
টেবিল টেনিস খেলার পাশাপাশি তিনি ভালো ছবিও আঁকেন। ২০১১ কমনওয়েলথ গেমসের পরে পরেই তিনি সৌমদীপ রাযয়ের সঙ্গে পরিণয়সূত্রে আবদ্ধ হন।
৯ বছর বয়স থেকে পৌলমী ঘটক পেশা টেবিল টেনিসে অংশগ্রহণ করছেন। তিনি তিনবার জাতীয় জুনিয়র চ্যাম্পিয়নশীপ (১৯৯৬, ১৯৯৮, ১৯৯৯) ও ১৯৯৮ থেকে ২০১৬ এর মধ্যে সাতবার জাতীয় সিনিয়র চ্যাম্পিয়নশীপ জেতেন। ১৯৯৮ সালে উনি জুনিয়র ও সিনিয়র, দুই বিভাগেই জাতীয় চ্যাম্পিয়নশীপ জয় করেন।
পৌলমী ২০০৬ এ মেলবোর্ন-এ কমনওয়েলথ গেমসে ও ২০০০ থেকে ২০০৮ কমনওয়েলথ চ্যাম্পিয়নশীপে ভারতের হয়ে খেলেন। ১৬ বছর বয়সে উনি সিডনি অলিম্পিকে অংশগ্রহণ করেন। ২০০৭ এ ইন্ডিয়ান ওপেন ফাইনালেও তিনি খেলেন।
পৌলমী এবং স্বামী সৌম্যদীপ মিলে কলকাতায় একটি টেবিলটেনিস একাডেমি স্থাপন করেছেন। তাদের উদ্দেশ্যে কিশোর-কিশোরীদের উপযুক্ত প্রশিক্ষণ দিয়ে ভবিষ্যতের জন্য দক্ষ টেবিলটেনিস খেলোয়াড় তৈরী করা।
মানুষের মন

মানুষের মন মোস্তফা মেহমুদ পরিচালিত ১৯৭২ সালের বাংলাদেশী প্রণয়ধর্মী চলচ্চিত্র। ছবিটির কাহিনী ও সংলাপ রচনা করেছেন গাজী মাজহারুল আনোয়ার এবং চিত্রনাট্য লিখেছেন মোস্তফা মেহমুদ। মমতা কথাচিত্রের ব্যানারে ছবিটি প্রযোজনা করেছেন এ বি সিদ্দিক এবং মোস্তফা মেহমুদ। এতে প্রধান চরিত্রে অভিনয় করেছেন রাজ্জাক, ববিতা, আনোয়ার হোসেন, রোজী সামাদ, আনোয়ারা, খান জয়নুল প্রমুখ।
চলচ্চিত্রটি ১৯৭২ সালের ১৪ ফেব্রুয়ারি বাংলাদেশে মুক্তি পায়। এটি স্বাধীন বাংলাদেশে মুক্তিপ্রাপ্ত প্রথম চলচ্চিত্র।
চলচ্চিত্রের সঙ্গীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, আব্দুল জব্বার, মোহাম্মদ আলী সিদ্দিকী, ফেরদৌসী রহমান ও খুরশিদ আলম।
উত্তর কোরিয়া–বাংলাদেশ সম্পর্ক

উত্তর কোরিয়া–বাংলাদেশ সম্পর্ক হল উত্তর কোরিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক।
বাংলাদেশে উত্তর কোরিয়ার স্থায়ী রাষ্ট্রদূত রয়েছে। চীনে নিযুক্ত বাংলাদেশের রাষ্ট্রদূত উত্তর কোরিয়ার কাজ পরিচালনা করেন। অবৈধ ওয়াইন রাখার অভিযোগে ২০১২ সালে এক উত্তর কোরীয় কূটনীতিককে ২.৫ মিলিয়ন টাকা জরিমানা করা হয়। উত্তর কোরিয়ার পাইয়োনগ্যাং রেস্তোঁরার একাধিক শাখা ঢাকায় রয়েছে যা কিনা উত্তর কোরীয় কর্তৃক পরিচালিত হয় এবং উত্তর কোরীয় খাদ্য সেখানে পরিবেশিত হয়। ২০১৫ সালের মে মাসে রেস্তোঁরার ম্যানেজার অবৈধ ভায়াগ্রা এবং অ্যালকোহল বিক্রির অভিযোগে গ্রেপ্তার হন। কাস্টম ইন্টেলিজেন্সের সহকারী পরিচালক উম্মে নাহিদা আক্তার বলেন, “স্থানটি অবৈধ কার্যকলাপের কেন্দ্র।”
মে ২০১৫ সালে উত্তর কোরীয় কূটনীতিক সন ইয়াং-নাম ১.৭ মিলিয়ন ডলার সমমূল্যের স্বর্ণ চোরাচালানির সময় ধরা পড়ে বহিষ্কৃত হন। বাংলাদেশে নিযুক্ত উত্তর কোরীয় রাষ্ট্রদূত এ ঘটনার পর ক্ষমা চান।
সিমেন্টেক এবং ব্যা সিস্টেম বাংলাদেশ ব্যাংকের অর্থ পাচারের ঘটনার সাথে উত্তর কোরিয়ার সম্পৃক্ততার সন্ধান পায়। ২০১৬ সালের আগস্ট মাসে উত্তর কোরিয়া দূতাবাসের প্রথম সেক্রেটারি হ্যান সন ইক "অবৈধ কার্যকলাপ"-এর অভিযোগে বহিষ্কৃত হন। প্রায় অর্ধ-মিলিয়ন ডলার মূল্যের সিগারেট ও ইলেকট্রনিক পণ্য চোরাচালানির সময় তাকে ধরা হয়। জানুয়ারি, ২০১৭ সালে হ্যান একটি রোলস রয়েস বাংলাদেশে আনেন, যা কিনা বাংলাদেশ কাস্টমস বাজেয়াপ্ত করে।
২০০২ সালে বাংলাদেশ উত্তর কোরিয়া থেকে প্রায় ৩৪.৮ মিলিয়ন ডলারের স্বর্ণ আমদানি করে, যেখানে উত্তর কোরিয়া বাংলাদেশ থেকে ৫.৩১ মিলিয়ন ডলারের পণ্য আমদানি করে।
সহস্রধারা-১ ঝর্ণা

সহস্রধারা ঝর্ণা বাংলাদেশের চট্টগ্রাম জেলার সীতাকুণ্ড উপজেলায় অবস্থিত।
চট্টগ্রামের সীতাকুণ্ড উপজেলার চন্দ্রনাথ রির্জাভ ফরেস্ট ব্লকের চিরসবুজ বনাঞ্চল সমৃদ্ধ সীতাকুণ্ড ইকোপার্কে সহস্রধারা ঝর্ণাটি অবস্থিত। ইকোপার্কটি চট্টগ্রাম শহর থেকে ৩৫ কি.মি. উত্তরে ঢাকা-চট্টগ্রাম মহাসড়ক এবং রেলপথের পূর্ব পাশে অবস্থিত। বর্ষাকাল ব্যতীত বছরের অন্যান্য সময় এই ঝর্ণায় পানি কম থাকে। ইকোপার্কের মূল গেট থেকে ইটবিছানো পথ ধরে পাঁচ কিলোমিটার গেলে ঝর্ণাটির দেখা মেলে। ঝর্ণাটির খুব কাছে সুপ্তধারা ঝর্ণা নামে আরেকটি ঝর্ণা আছে।
সুপ্তধারা ঝর্ণা

সুপ্তধারা ঝর্ণা বাংলাদেশের চট্টগ্রাম জেলার সীতাকুণ্ড উপজেলায় অবস্থিত।
চট্টগ্রাম জেলার সীতাকুণ্ড উপজেলার চন্দ্রনাথ রির্জাভ ফরেস্ট ব্লকের চিরসবুজ বনাঞ্চল সমৃদ্ধ সীতাকুণ্ড ইকোপার্কে সুপ্তধারা ঝর্ণাটি অবস্থিত । ইকোপার্কটি চট্টগ্রাম শহর থেকে ৩৫ কি.মি. উত্তরে ঢাকা-চট্টগ্রাম মহাসড়ক এবং রেলপথের পূর্ব পাশে অবস্থিত। ঝর্ণাটির খুব কাছে সহস্রধারা ঝর্ণা নামে আরেকটি ঝর্ণা আছে।
পরিকুণ্ড ঝর্ণা

পরিকুণ্ড জলপ্রপাত, বা পরিকুণ্ড ঝর্ণা হলো বাংলাদেশের মৌলভীবাজার জেলার একটি প্রাকৃতিক জলধারা যেটি স্থানীয় পাহাড় থেকে প্রায় ১৫০ ফুট নিচে পতিত হচ্ছে। এর সন্নিকটেই সুপরিচিত “মাধবকুণ্ড জলপ্রপাত” অবস্থিত। 
এটি সিলেট বিভাগের মৌলভীবাজার জেলার বড়লেখা উপজেলার কাঠালিয়া ইউনিয়নের “পাথারিয়া পাহাড়” (পূর্বনাম: আদম আইল পাহাড়) এ অবস্থিত। 
পরিকুন্ড জলপ্রপাত কিছুটা কম পরিচিত। মাধবকুন্ড ঝর্ণার চেয়ে পরিকুণ্ড কিছুটা নির্জন। শিবমন্দিরের বিপরীত দিকের ছড়া ধরে গেলে এই জলপ্রপাতের দেখা পাওয়া যায়। প্রায় ১৫০ ফুট উঁচু থেকে পাথরের খাড়া পাহাড় বেয়ে নেমে এসেছে ঝর্ণাটি। বর্ষামৌসুমে পরিকুন্ড ঝর্ণা পানিতে পূর্ণ থাকে।
দেউতি উচ্চ বিদ্যালয় ও কলেজ

দেউতি উচ্চ বিদ্যালয় ও কলেজ ২নং পারুল ইউনিয়নের প্রাণকেন্দ্রে অবস্থিত একটি বিদ্যালয়।
দেউতি উচ্চ বিদ্যালয় ও কলেজ ১৯৫৭ খ্রীষ্টাব্দে প্রতিষ্ঠা লাভ করে ।
সাদা রঙ এর শার্ট এবং নেভিবুলু রঙ এর ফুল প্যান্ট ।
৩০টি শ্রেণীকক্ষ, ১টি মিলনায়তন, ৩টি অফিস রুম, ১টি গ্যারেজ এবং ২টি কমন রুম ।
বৃন্দাবন সরকারি কলেজ

বৃন্দাবন সরকারি কলেজ হলো বাংলাদেশের হবিগঞ্জ শহরে অবস্থিত উচ্চমাধ্যমিক, স্নাতক এবং স্নাতকোত্তর পর্যায়ের একটি সরকারি কলেজ। ১৮ বিঘা জমির ওপর ১৯৩১ সালে প্রতিষ্ঠিত কলেজটি হবিগঞ্জের বৃহত্তম উচ্চমাধ্যমিক শিক্ষাপ্রতিষ্ঠান।
সিলেট বিভাগের দ্বিতীয় বৃহত্তম এবং পুরোনো এই শিক্ষা প্রতিষ্ঠানের কার্যক্রম শুরু হয় ১৯৩১ সালের মাঝামাঝি সময়ে হবিগঞ্জ কলেজ নাম নিয়ে। কলকাতার রিপন কলেজের দর্শনের অধ্যাপক মিঃ বিপিন বিহারী দে প্রথম অধ্যক্ষের দায়িত্ব নেন। তৎকালীন  কলকাতা বিশ্ববিদ্যালয়ের অধিভুক্ত কলেজটি প্রতিষ্ঠার বছরখানেকের মধ্যেই আর্থিক সমস্যার কারণে শিক্ষাকার্যক্রম বন্ধ হওয়ার উপক্রম হলে পার্শ্ববর্তী বানিয়াচং থানার বিথঙ্গল গ্রামের দানশীল ব্যবসায়ী বাবু বৃন্দাবন চন্দ্র দাস এককালীন দশ হাজার টাকা দান করেন। কলেজের পরিচালনা কমিটি তার নামানুসারে নাম রাখেন বৃন্দাবন কলেজ। ব্রিটিশ শাসনামলে শুরু হওয়া কলেজটি প্রথমে কেবলমাত্র উচ্চমাধ্যমিক পর্যায়ে মানবিক বিভাগে পাঠদান করলেও ১৯৩৯-৪০ শিক্ষাবর্ষে বিএ(পাস) এবং ১৯৪০-৪১ শিক্ষাবর্ষে কয়েকটি বিষয়ে বিএ(অনার্স) কোর্স চালু করে। ১৯৭৯ সালের ৭ মে, তৎকালীন সরকার কলেজটি জাতীয়করণ করেন এবং নাম হয় বৃন্দাবন সরকারি কলেজ। ১৯৯৮ সালে কলেজটি অনার্স কোর্স পাঠদানের পুনঃঅনুমতি পায়। বর্তমানে বৃন্দাবন সরকারি কলেজে উচ্চ মাধ্যমিক পর্যায়ে সকল বিভাগ, স্নাতক (পাস), বাংলা, ইংরেজি, অর্থনীতি, রাষ্ট্রবিজ্ঞান, দর্শন, ইতিহাস, ইসলামের ইতিহাস ও সংস্কৃতি, পদার্থ বিজ্ঞান, রসায়ন, উদ্ভিদবিজ্ঞান, প্রাণি বিদ্যা, গণিত, হিসাববিজ্ঞান এবং ব্যবস্থাপনা বিষয়ে অনার্স কোর্স চালু আছে। ২০০৩ সালে জাতীয় বিশ্ববিদ্যালয়ের অধীনে বাংলা, রাষ্ট্রবিজ্ঞান, ইসলামের ইতিহাস ও সংস্কৃতি, হিসাববিজ্ঞান, এবং ব্যবস্থাপনা বিষয়ে  মাস্টার্স কোর্স চালু হয়েছে।
৪,০০০ অধিক শিক্ষার্থী হায়ার সেকেন্ডারি স্কুল সার্টিফিকেট (HSC), স্নাতক এবং স্নাতকোত্তর পর্যায়ে এই প্রতিষ্ঠানে অধ্যয়ন করছে। এইচএসসি শিক্ষাব্যবস্থা মাধ্যমিক ও উচ্চ মাধ্যমিক শিক্ষা বোর্ড, সিলেট কর্তৃক পরিচালিত হয়। স্নাতক এবং স্নাতকোত্তর পর্যায়ের বিষয়সমূহ জাতীয় বিশ্ববিদ্যালয়ের তত্ত্বাবধানে পাঠদান করানো হয়।
শিক্ষার্থীদের অবদানের উপর ভিত্তি করে, ২০০৭ থেকে ২০১৬ সালে চার বছরের মধ্যে কলেজটি সিলেট বিভাগের শীর্ষ দশটি কলেজের মধ্যে স্থান করে নেয়।
৬.১০ একর জায়গার মধ্যে কলেজ ক্যাম্পাসটিতে রয়েছে একাডেমীক ভবন, বিভিন্ন ধরনের গাছপালা, পুকুর এবং অন্যান্য অবকাঠামো। এখানে উল্লেখযোগ্য সংখ্যক ভবন রয়েছে। কলেজের মতোই এই ভবনগুলোও অনেক পুরনো। তাছাড়া ক্যাম্পাসে একটি গ্রন্থাগার, ১৯৫২ সালের ভাষা শহীদদের স্মরণে একটি "শহীদ মিনার", একটি মসজিদ, এবং একটি জিমনেসিয়ামও আছে।
আমরা একটা সিনেমা বানাবো

আমরা একটা সিনেমা বানাবো আশরাফ শিশির রচিত ও পরিচালিত মুক্ত দৈর্ঘ্যের আসন্ন বাংলাদেশী সাদা-কালো নাট্য চলচ্চিত্র। ছবিটি প্রযোজনা করেছে ইমপ্রেস টেলিফিল্ম। এতে অভিনয় করেন রাইসুল ইসলাম আসাদ, সুমনা সোমা, স্বাধীন খসরু, মাসুম আজিজ, প্রাণ রায়।
এটি নির্মাণ করতে ৯ বছর ধরে ১৭৬ দিন চিত্রগ্রহণ করা হয়। ২১ ঘণ্টা দৈর্ঘ্যের "আমরা একটা সিনেমা বানাবো" বাংলা চলচ্চিত্র ইতিহাসের দীর্ঘতম চলচ্চিত্র। ছবিটি ১৬ই মে ২০১৯ সালে সেন্সর বোর্ডের সামনে প্রদর্শিত হয় এবং ১৯ মে বাংলাদেশ চলচ্চিত্র সেন্সর বোর্ডের সেন্সর শংসাপত্র পায়। এছাড়া এটি বাংলাদেশ ফিল্ম আর্কাইভে সংরক্ষণাগারভুক্ত করা হয়।
চলচ্চিত্রটিতে ভালোবাসা, স্থানীয়দের মধ্যকার জীবনযাবন ও বাংলাদেশের স্বাধীনতা যুদ্ধ পরবর্তী ঘটনাকে কল্পকাহিনী আকারে উপস্থাপন করা হয়েছে।
"আমরা একটা সিনেমা বানাবো" চলচ্চিত্রে ৪০০০-এর অধিক শিল্পী কাজ করেছেন। উল্লেখযোগ্য অভিনয়শিল্পী হলেন-
চলচ্চিত্রটির নির্মাণ শুরু হয় ২০০৯ সালে। শুটিংয়ে সময় লাগে ৯ বছর ধরে ১৭৬ দিন। ছবিটির চিত্রায়ন হয় ঈশ্বরদীতে পদ্মা নদী ও হার্ডিঞ্জ ব্রিজের আশপাশের গ্রামে।
২১ ঘণ্টা দৈর্ঘ্যের চলচ্চিত্রটি মুক্তি প্রসঙ্গে পরিচালক শিশির জানান চলচ্চিত্রটি আটটি অধ্যায়ে ভাগ করা হবে এবং প্রতিটি অধ্যায় আলাদা ভাবে মুক্তি দেওয়ার কথা রয়েছে। প্রতিটি অধ্যায়ের সম্পর্কিত পরিণতি থাকবে। ২০১৯ সালের ১৯ মে চলচ্চিত্রটি বাংলাদেশ চলচ্চিত্র সেন্সর বোর্ডের অনুমোদন লাভ করে।
চলচ্চিত্রটি ২০২০ সালের ফেব্রুয়ারি মাসে ১২তম বেঙ্গালুরু আন্তর্জাতিক চলচ্চিত্র উৎসবের প্রতিযোগিতা বিভাগে অংশ নেয়।
দেওয়ান ফরিদ গাজী

দেওয়ান ফরিদ গাজী (১ মার্চ ১৯২৪–১৯ নভেম্বর ২০১০) একজন বাংলাদেশি রাজনীতিবিদ ও মুক্তিযুদ্ধের সংগঠক যিনি সংসদ সদস্য ও প্রতিমন্ত্রী ছিলেন।
ফরিদ গাজী ১ মার্চ ১৯২৪ সালে তৎকালীন হবিগঞ্জ মহকুমার নবীগঞ্জের দিনারপুর পরগনার দেবপাড়া গ্রামেে এক জমিদার পরিবারে জন্মগ্রহণ করেন। তার স্ত্রী আলম রওশন চৌধুরী, তাদের ৬ ছেলে ২ মেয়ে। ছেলে গাজী মোহাম্মদ শাহনওয়াজ, হবিগঞ্জ-১ আসনের সংসদ সদস্য।
দেওয়ান ফরিদ গাজী বাংলাদেশ আওয়ামী লীগের উপদেষ্টা পরিষদের সদস্য ও মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে তিনি রাজনৈতিক জীবন শুরু করেন।
১৯৫০ সালে তিনি সিলেট গভর্নমেন্ট হাইস্কুল ও রসময় মেমোরিয়াল হাই স্কুলে শিক্ষকতা করতেন। ১৯৫১ সালে আওয়ামী মুসলিম লীগের সিলেট কমিটি গঠনে ভূমিকা পালন করেন। ১৯৫৩ সালে তদানীন্তন সিলেট মহকুমা আওয়ামী মুসলিম লীগের যুগ্ম সম্পাদক হন। ১৯৫২ থেকে ১৯৫৫ সাল পর্যন্ত তিনি সিলেটের সাপ্তাহিক যুগভেরী পত্রিকার সম্পাদক ছিলেন। ১৯৫৭ সালে তিনি বৃহত্তর সিলেট জেলা আওয়ামী লীগের সাধারণ সম্পাদক নির্বাচিত হন।
তিনি ১৯৭০ সালে আওয়ামী লীগের প্রার্থী হিসেবে সিলেট সদর আসন থেকে এমএনএ নির্বাচিত হন।
তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি মুক্তিযুদ্ধে ৪নং ও ৫নং সেক্টরে বেসামরিক উপদেষ্টার ও উত্তরপূর্ব রণাঙ্গনের আঞ্চলিক প্রশাসনিক কাউন্সিলের চেয়ারম্যান হিসেবে যুদ্ধ পরিচালনা করেন। তিনি ১৬ ডিসেম্বর ১৯৭১ সালের সিলেট জেলা প্রশাসকের কার্যালয়ে প্রথম জাতীয় পতাকা উত্তোলন করেন।
১৯৭২ সালে তিনি বৃহত্তর সিলেট জেলা আওয়ামী লীগের সভাপতি নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন সিলেট-৮ (বর্তমান সিলেট-১) আসন থেকে সংসদ সদস্য নির্বাচিত হন।
তিনি শেখ মুজিবুর রহমানের তৃতীয় মন্ত্রিসভায় তিনি প্রথমে স্থানীয় সরকার পল্লী উন্নয়ন ও সমবায় প্রতিমন্ত্রী পরে বাণিজ্য প্রতিমন্ত্রী হিসেবে দায়িত্ব পালন করেন। মোশতাক আহমেদের মন্ত্রিসভায়ও তিনি প্রতিমন্ত্রী হিসেবে দায়িত্ব পালন করেন।
১২ জুন ১৯৯৬ সালের সপ্তম, ২০০১ সালের অষ্টম ও ২০০৮ সালের নবম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে হবিগঞ্জ-১ আসন থেকে সংসদ সদস্য নির্বাচিত হন। তিনি সপ্তম জাতীয় সংসদে শিক্ষা মন্ত্রণালয় সম্পর্কিত সংসদীয় স্থায়ী কমিটির সভাপতি ও নবম জাতীয় সংসদে প্রাথমিক ও গণশিক্ষা মন্ত্রণালয় সংক্রান্ত সংসদীয় স্থায়ী কমিটির সভাপতি হিসেবে দায়িত্ব পালন করেন।
দেওয়ান ফরিদ গাজী বার্ধক্যজনিত কারণের পাশাপাশি ছাড়াও ফুসফুস, বৃক্কের রোগ ও ডায়বেটিসজনিত সমস্যায় আক্রান্ত হয়ে ঢাকার স্কয়ার হাসপাতালে চিকিৎসাধীন থেকে ১৯ নভেম্বর ২০১০ সালে মৃত্যুবরণ করেন। সিলেটে শাহ জালাল(রহ) এর মাজারে তাকে সমাহিত করা হয়।
হাওড়া ময়দান মেট্রো স্টেশন

হাওড়া ময়দান মেট্রো স্টেশন হল হাওড়া ময়দানে কলকাতা মেট্রো রেলের একটি স্টেশন। এই স্টেশনটি ভারতের পশ্চিমবঙ্গ রাজ্যের হাওড়া শহরে অবস্থিত।এই ভূগর্ভস্থ স্টেশন হাওড়া পৌর স্টেডিয়াম এবং হাওড়া শরৎ সদনের কাছে অবস্থিত। এটি কলকাতা মেট্রো লাইন ২ -এর টার্মিনাস।
কলকাতা মেট্রোর লাইন ২-এর অন্তর্গত সিটি সেন্টার মেট্রো স্টেশনটি গঠনগতভাবে ভূগর্ভস্থ মেট্রো স্টেশন।